text:
Uwineza Parick, izina ryubashywe muri muzika y’u Rwanda
Ni we uhetse umuziki w’abahanzi bo mu Ntara y’Amajyaruguru
Amaze imyaka irenga 15 ashinze studio Top5 Sai
Ni studio yakorewemo indirimbo zakundwakajwe mu Rwanda
Top5 Sai yabyaye Radio, bidatinze azashinga Televiziyo
Ni umuforomo wabiteye umugongo akurikira inzozi ze
Izina rye rizwi cyane muri showbiz y’u Rwanda nk’iryafashije benshi mu bahanzi kuzamuka no kubyaza impano amafaranga, ibyo yakoze birenze kure intekerezo z’abatamuzi neza.
Mu myaka irenga 15 ishize atangije inzu itunganya umuziki ya Top5 Sai yakoze byinshi bishyira itafari ku muziki. Mu byo yakoze hari ibyamenyekanye n’ibitaramenyekana ndetse hari n’ibikiri mu mishinga y’ikirenga ateganya gutangiza birimo Energy Radio ateganya kuzabyaza Televiziyo mu gihe cya vuba.
Mu 1999, yashinze To5 Sai mu bitekerezo
Ati “Natangiye Top5 Sai muri 2003 ariko igitekerezo cyaje mu 1999, nabihereye ko kuva nkiri muto nakundaga gufotora, gufata amashusho. Nagiraga n’abavandimwe bakundaga umuziki, bansigaga mu rugo ngafata cassettes zabo nkazumva, nakuze nkunda ibi bintu cyane.”
Uwineza arongera ati “Mu 1999 ngeze mu mwaka wa Gatatu mu mashuri yisumbuye nibwo natekereje ko ngomba guhita nkora ibyo nakuranye mu nzozi zanjye. Numvaga nshaka gushinga studio ariko nkumva ni ibintu bitapfa gukunda.”
Yatangiye kwiyumvamo inzozi zo gufotora no gukunda gukora amashusho afite imyaka itandatu, icyo gihe ababyeyi be barabimukundishaga. Avuga ko ibyo amaze kugeraho bifite imizi mu byo yakoze akiri muto.
Ati “Nkiri muto narafotoraga, numvaga nzakora amashusho ariko nkabikora ngamije gushimisha abantu. Mu 1996 Jenoside imaze kurangira, natekereje ko ngomba kuzafasha abantu kwishima, ntibabeho bababaye, ntibyahise binkundira kuko nari muto kandi ndi mu ishuri. Ngeze mu cyiciro rusange mu mashuri yisumbuye navuzaga ingoma kuko n’aho iwacu bavuka ahitwa i Janja, habaga abakannyi, ingoma zarahabaga bityo nanjye nkazikunda cyane.”
Mu buto bwe yeherekezaga ababyeyi kureba ibitaramo bikomeye byabaga byahuruje abantu ari nabwo yatangiye kwiyumvamo cyane umuziki no gushakisha inzira yazanyuzamo gufasha abaririmba gusohora ibihangano no kubikwirakwiza.
Ati “Mu rugo bantwara ku rutugu ngiye kureba ibitaramo, narebye Impala zirimba nkiri akana gato, gukunda umuziki ndabikurana.”
Ubwo yigaga iby’ubuganga muri ESSA Ruhengeri yaje kuba umwe mu bayoboraga ibikorwa bya Club Anti Sida ndetse akaba mu ba mbere bashakishaga ibyuma no kuyobora amatsinda abyina no gukina ikinamico bityo ayasoje akomeza kubikora by’umwuga.
Ati “Mu ishuri twashinze Club Anti-Sida, twatangaga ubutumwa binyuze mu ikinamico, ibitaramo by’umuziki, kwishima mu buryo butandukanye ariko muri byose njyewe nakundaga kuba mfata amashusho no gufotora. Umuzungu watwigishaga witwa Christophe yarankundaga, yarandekaga ngakoresha camera ye, kugeza igihe noneho nabimenye neza.”
“Ibyo nakoraga byose byari ugutegura ibikorwa, tugakenera ibijyanye n’abahanzi n’ibikoresho bitandukanye by’umuziki. Ibi byose byakomezaga kunganisha mu murongo wo gushinga studio nkajya ntanga izi service.”
Yabonye igishobora muri filime
Arangije amashuri yisumbuye, Uwineza Patrick ntiyagiye gukora akazi ko kuvura ahubwo yakomeje gushakisha inzira acishamo impano ye yo gutegura ibirori, gutunganya amashusho no gushaka uburyo bwo gukora indirimbo zitunganyirijwe muri studio.
Yahawe isoko ryo gutunganya filime mbarankuru ku ngagi ndetse bimuhesha amafaranga 300,000 yifashishije mu gutangiza byinshi mu bikorwa yagezeho.
Ati “Nagiye gusaba isoko mbereka ibyo nakoze isoko bararimpa, nababwiye ko iyo filime nzayibakorera ikazasohoka ikoze mu Gifaransa, icyo gihe nari nzi Igiswahili n’Igifaransa neza. nayikoze ngerageza ariko yagenze neza banampemba amafaranga menshi, ibihumbi magana atatu yari menshi icyo gihe.”
Yongeraho ko amaze kubona amafaranga menshi mu kiraka cya mbere yahawe ngo yagize ingufu n’icyizere ko imigambi ye izagerwaho bityo yanga kujya kwiga kaminuza mu by’ubuganga.
Ati “Nahise mvuga nti ‘ubanza naribeshya inzira’, narangije ishuri mbona na buruse yo kujya kwiga muri KHI ariko ndayireka nkora ibyo nakundaga. Ayo mafaranga nahise nyakoresha mu kongera ingufu mu byo nakoraga.”
Top5 Sai yaje ite?
“Igihe kimwe nahawe isoko ryo gufotora abantu mu birori, nafotoje camera nari naguze ibihumbi birindwi icyo gihe yarantengushye ngiye guhanaguza nsanga amafoto menshi yahiye harokokamo atanu. Aho nahise mvanamo izina, ayo mafoto nahise nyita Top5, […] Numvaga Top5 Studio bitanoze, nyuma mpitamo Top5 SAI [Sound, Arts and Image].”
Uwineza w’imyaka 36 yakajije umurego akimara gushinga Top5 Sai, ni nabwo yatangiye kwitabira ibirori byinshi byaberaga kuri Perefegitura ya Ruhengeri. Yajyaga muri byose, ibyo yahawemo akazi ko gufata amashusho ndetse n’aho batamutumiraga yajyagayo agamije kwimenyekanisha.
Gukunda gufata amashusho no kuyobora itsinda yakoranaga naryo byatumye benshi mu Ntara y’Amajyaruguru bamwita umunyamakuru wa Perefegitura.
Indirimbo ya mbere muri Top5 Sai bayimazeho icyumweru
Yagize ati “Mu byo twakoraga na mugenzi wanjye, we yakoraga indirimbo akazishyira kuri cassette tugacuruza, nyuma nibwo natekereje ko ‘bikwiye ko dukora indirimbo zacu’ kuko twakoraga ibitaramo byo kubyina abantu bagasubiramo indirimbo za ba Mr Nice mu matsinda yabyinaga.”
Yayoboye itsinda ry’ababyinnyi mu Ntara y’Amajyaruguru ndetse arihesha ibikombe byinshi mu gihugu ari nacyo cyabaye imvano yo kumenyakana kwe mu Rwanda. Ibi byatumye amenyana na Jack B wabyinaga icyo gihe ndetse bamugira umuhanzi wa mbere mu bakomeye bakoreye indirimbo muri Top5 Sai.
Ati “Naganirije Jack B musaba ko yazaza kwigisha urubyiruko rw’i Musanze kubyina, iwacu naho twahise dushinga itsinda ribyina. Ni njye wari uriyoboye, irushanwa rya mbere twahise turitsinda Abanyakigali batangira kudutinya.”
Ati “Jack B ni we twahereyeho mu ndirimbo yitwa Urihe, twamukoreye na video ariko twashatse kuyishyiramo ubuhanga biratunanira. Hari ukuntu video ikorerwa ku gitambaro cy’icyatsi hanyuma gukuraho icyo gitambaro biratunanira video yose tuyihindura icyatsi kugira ngo abantu batazabivumbura.”
Yongeraho ati “Nagize igitekerezo nganira n’uwitwa Janvier, twemeranyije ko tumukorera indirimbo. Twabikoze dusa n’abakina, nari mfite mudasobwa nari narakodesheje, twari dufitemo porogaramu yitwa Nero, narayicokoje nsanga hari ahantu twafatira amajwi, tuzana na ka micro gato turakamanika araza araririmba natwe dusigarana akazi ko kuyitunganya. Iyo ndirimbo twayicayeho icyumweru cyose, indirimbo irasohoka duhita twinjira mu byo gutunganya indirimbo zacu.”
Yaje gushaka abandi basore[barimo Producer Gilbert, Hubert n’abandi] abahugura mu bijyanye no gufata amashusho meza anatangira kwitabaza abari basanzwe batunganya indirimbo bityo studio itangira kumenyekana.
Abahanzi bakomeye mu Rwanda bamuyobotse bigoranye
Ati “Urugendo rwarakomeje dukora ibindi biba byiza kurusha ibyo twahereyeho tugenda tuzamuka gutyo […] Icyo gihe nari natangiye gukorana na Rafiki, hari imishinga twari dufitanye, namusabye ko twamukorera indirimbo aremera, twahise dukora iyitwa Top Shatta tunayikorera video nziza.”
Top5 Sai imaze gukorera Miss Jojo indirimbo yitwa ‘Mbwira’ na benshi mu bahanzi barimo The Bothers, Rafiki, Tuff Gang, The Ben, Kaminuza bakomeje kuyobozi iyi nzu ndetse irushaho gushinga imizi.
Iyi nzu niyo yakorewemo indirimbo zakunzwe nka “Wowe” ya The Ben, “Wigenda Remix”, “Burundu” The Ben yaririmbanye na Danny Vumbi, “Tugumane”, Album “Humura” ya Tonzi, “Mesiya” ya Nyamitali, “Ashimwe”ya Dominic Nic, “Icyo Dupfana Kiruta Icyo Dupfa” ya Mani Martin, “Igikara” ya Dr Claude, “Bya bihe” ya The Brothers n’izindi nyinshi.
Ubu Top5 Sai yafunguye ishami i Kigali, ikorana n’abahanzi ndetse n’abategura ibitaramo bikomeye mu bice by’icyaro no mu murwa mukuru mu kurushaho kwagura ibikorwa byayo.
Yatewe imbaraga na Yannick Noah
Ati “Nagize amahirwe yo kujya hanze y’u Rwanda njya muri studio yitwa Plan B Multimedia, ni iy’Umunyarwanda yabaga mu Bubiligi, iyi yaradufashije cyane mu kwiyungura ubumenyi kuko abahanga bari bafite barabatwohererezaga bakaza kutwigisha i Musanze cyangwa natwe tukabasangayo.”
Mu bahanzi yahuye na bo agitangira gukora ingendo i Burayi barimo Yannick Noah ‘wamukomeje amubwira ko azagera kuri byinshi’. N’abandi bahanzi yaganiriye na bo icyo gihe barimo Kayirebwa, Byumvuhore, Mboneye Eulade, Jacky Rapon[waririmbye Fallait Pas], bose bamuteraga imbaraga.
Uwineza Patrick kandi yazamuye impano z’abahanzi bato mu myaka mike ishize, ni na we wafashije Young Grace kumenyekana. Yamuzamuriye mu cyiciro kimwe na Mr Gloire, Frank Kay n’abandi bakorera umuziki i Musanze.
Ati “Mu bahanzi twahisemo icyo gihe abenshi barazamutse ku rwego rwiza, nka Young Grace yahise aba umuhanzi ukomeye mu gihugu anitabira amarushanwa akomeye akandi akaza imbere.”
Radio yashinze igiye kumvikana
Uwineza yavuze ko mu rugendo rw’iterambere Top5 Sai ifite kuva yashingwa harimo kwamamaza umuziki w’u Rwanda no gufasha abawurimo bakabyaza impano yabo amafaranga.
Yashinze Radio yise Energy ifite icyerekezo cyo gukemura ibibazo by’abahanzi biganjemo abakizamuka bagaragaza ko bazitirwa no kutagira ibinyamakuru bibavuganira.
Ati “Ibyo twagezeho ni byinshi, ubu tugeze ku mushinga wo gutangiza Radio izanabyara Televiziyo, izaba yitwa Energy. Icyerekezo no ugufasha abahanzi n’abandi bari muri uyu muziki kuzamuka no gutera imbere.”
Radio izatangira mu minsi mike ndetse izajya yumvikana hafi mu gihugu cyose. Uwineza ateganya ko izabyara Televiziyo nayo izakorera mu Mujyi wa Musanze.
Ati “Radio yacu itandukanye n’izindi kuko tuyishinze tuzi izo mvune z’abahanzi nk’uko babivuga, iziba yibanda cyane ku muziki no kuwuteza imbere. Nibidahinduka muri uku kwezi Radio izatangira kuvuga, izaba yumvikana kuri 88.8, abantu hafi ya bose mu Rwanda bazaba bayumva kuko bibiri bya gatatu by’abatuye igihugu bizaba biyumva.”
Bya bihe, imwe mu ndirimbo zakorewe muri Top5 Sai


c: text/html

text:
sonia: Ni uwuhe muti wakoresha ngo ukune ukuze.
IGISUBIZO
Gaternelson: Sonia, amakuru yawe, gukuna ugakuza birashoboka ku myaka yose waba ufite, hari umuntu umwe mperutse guha uwo muti none ngo byaciyemo yaragwijije. Formule y'umuti wo gukuna ni iyi: gushaka ibibabi by'agati kitwa umukonora ( ifu yabyo cyangwa se ibyo bibabi ubwabyo + amavuta y'inka akuze) noneho Ubwo rero ukawukoresha mu gitondo hakiri kare.
Ukoresha kabiri ku munsi udasiba, ku ntangiriro urababara mais nyuma ya cinq jours uramenyera
kugirango umushino utagucika ukinotora ugakanga abisuganya kubyuka na nijoro.Ku kibazo cyo kumenya niba ukuna ashobora kubonana n'umugabo, igisubizo ni yego nta kibazo urakuza, umukonora mfite agafu kawo ubwo rero nakaguha-andikira gaternelson.
beby1: ikindi kibazo cy'amatsiko ni aho bakurura berekeza ?niba ari hasi ugana mu kibuno cyangwa ukurura ujyana hejuru wiyerekezaho.
IGISUBIZO
La toute: beby1,ukuna akurura aganisha epfo!
INKURU BISA
1.Gukuna Ni Iki?
2.Gukuna muri iki Gihe
3.Mbese Umugore Wabyaye Yakuna Bigakunda?
4.Akamaro ko Gukuna
Powered by ScribeFire.

robotstxt: allowed

filter: keep


text:
Imbwa, inshuti ya muntu izirikana
Imbwa ngo ni yo nshuti ya mbere ya muntu kandi ikamubera mutica umugambi (fidèle). Mu minsi ishize habayeho ubuhamya bw’intangarugero mu rukundo hagati y’ibiremwa bihumeka byagaragaye mu gihugu cy’u Butaliyani , mu mujyi wa Donaci mu ntara ya Brindisi. Imbwa yitwa Tommy iracyibuka nyirabuja umaze amezi abiri yitabye Imana kuko idasiba aho yasengeraga.
Hashize amezi agera kuri abiri, Maria Tu Lu Campu, Umutaliyani w’umukecuru mukuru wari ufite imbwa enye iwe yitabye Imana. Umunsi (...)
Imbwa ngo ni yo nshuti ya mbere ya muntu kandi ikamubera mutica umugambi (fidèle). Mu minsi ishize habayeho ubuhamya bw’intangarugero mu rukundo hagati y’ibiremwa bihumeka byagaragaye mu gihugu cy’u Butaliyani , mu mujyi wa Donaci mu ntara ya Brindisi. Imbwa yitwa Tommy iracyibuka nyirabuja umaze amezi abiri yitabye Imana kuko idasiba aho yasengeraga.
Hashize amezi agera kuri abiri, Maria Tu Lu Campu, Umutaliyani w’umukecuru mukuru wari ufite imbwa enye iwe yitabye Imana. Umunsi bamushyingura, imbwa ye yitwa Tommy yo mu bwoko bita « Berger allemand » yakurikiye imodoka z’abaherekeje umurambo. Iyi mbwa ikaba yarakundwaga na nyira yo cyane, ni na yo yamuherekezaga aho yajyaga hose, nk’iyo bajyanaga guhaha yayisigaga ku muryango ikamurindirana ubwitonzi bwinshi. Tommy ikaba yaramuherekezaga iyo yabaga agiye no gusenga mu Kiliziya cyo muri ako karere bari batuyemo.
Kuva rero uwo mukecuru yakwitaba Imana iyo mbwa y’imyaka 12 yakomeje kujya ku Kiliziya kugeza ubwo umupadiri ayihereye uruhushya rwo kwinjira. Ahitwa « Maria Asunta » mu rusengero iyo mbwa yegera imbere rwose mu gihe cy’igitambo cya misa hafi ya Aritari. Kuva yaherekeza uwo mukecuru igihe bamusezereraho muri icyo Kiliziya ntirasiba Misa, aho yakomeje kuza iherekeje abandi bitabye Imana ikeka ko yaba ari nyirabuja ngo batahane. Yumva Misa zose n’iz’ababatizwa nk’uko Padiri w’iyo Paruwasi yayibyemereye kandi ubundi nta mbwa yinjiraga muri iyo Kiliziya.
Abaturage b’ako karere ubu na bo barayikunze, bayigenera amafunguro ntiyicwa n’inzara kubera urukundo yerekanye ibuze nyirabuja na n’ubu ikaba ikimwibuka. Byatumye iba icyamamare muri ako karere nk’uko bitangazwa n’ikigo gikuru mu guhererekanya amakuru mu Bubiligi bita «Belga».
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gicumbi – Hatashywe inzu nshya FPR izajya ikoreramo
Mu kunoza imikorere myiza no guteza imbere umuryango FPR inkotanyi umurenge wa Rubaya wo mu Karere ka Gicumbi batashye ku mugaragaro inzu nshya izajya ikorerwamo n’umuryango FPR inkotanyi. Ubwo umuyobozi More...
Gisagara: Hamaze kubakwa inzu ngororamuco ku banywi b’ibiyobyabwenge
Mu rwego rwo kurwanya ibiyobyabwenge akarere ka Gisagara kivuye inyuma, mu ngamba kafashe harimo no kubaka inzu ngororamuco izajya ijyanwamo abafashwe banywa ibiyobyabwenge ubu iyo nzu ikaba imaze kuzura mu murenge More...


text:
sam.
11
juin
2011
ISOMO RYA MBERE
Ibaruwa ya kabiri Mutagatifu Pawulo Intumwa yandikiye Abanyakorinti
(2 Kor 11,18.21b-30)
Bavandimwe, 18ubwo benshi biratana ibyo bakesha kamere, reka nanjye nirate. 21bIbyo abandi batinyutse kwivuga - noneho mvuge nk’umusazi – nanjye ndabitinyutse. 22Mbese ni Abahebureyi ? Nanjye ndi we ! Ni Abayisraheli ? Nanjye ndi we ! Inkomoko ya Abrahamu ? Nanjye ndi yo ! 23Mbese bakorera Kristu ? – Reka mvuge amateshwa – Ndabarusha bose ! Mu miruho ? Narabarushije ! Mu buroko ? Incuro nyinshi kubarusha ! Inkoni ? Nakubiswe izitabarika ! Amakuba y’urupfu ? Nayagize hato na hato ! 24Incuro eshanu Abayisraheli bankubise ibiboko mirongo itatu n’icyenda. 25Nakubiswe inkoni incuro eshatu, rimwe mpondaguzwa amabuye, ndohama gatatu mu mazi, ndetse mara ijoro n’umunsi rwagati mu nyanja.
26Mu gendo zanjye nyinshi nagiriye amakuba mu nzuzi, mpura n’abambuzi, ngira akaga k’abo dusangiye ubwoko n’ako ntewe n’abanyamahanga, ngirira ingorane mu mugi, mu butayu no mu nyanja, nkubitiraho imitego y’abagambanyi biyita abavandimwe ! 27Mu miruho n’iminaniro, mu kurara irondo kenshi, mu nzara n’inyota, mu gusiba kurya kenshi, mu kwicwa n’imbeho no kubura icyo nambara ; 28ntavuze n’ibisigaye : inkeke ya buri munsi mpagaritswe umutima na za Kiliziya zose ! 29Ni nde wacogoye, sincike intege ? Ni nde wateshutse, maze simpinde umushyiti ? 30Niba kwirata ari ngombwa, nziratana intege nke zanjye.
ZABURI (Zab 34 (33), 2-3, 4-5, 6-7)
Inyik/ Intungane, Uhoraho azikiza amagorwa yazo yose.
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve maze bishime !
Nimwogeze Uhoraho hamwe nanjye,
twese hamwe turatire izina rye icyarimwe.
Nashakashatse Uhoraho aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje, Uhoraho aramwumva,
maze amuzahura mu magorwa ye yose.
IBANGONDIRIMBO RIBANZlRIZA IVANJILI (Mt 5, 3)
Alleluya Alleluya,
Hahirwa arnkene ku mutima, kuko Ingoma y’ijuru ari iyabo. ‘.
Alleluya.
IVANJILI
+ Matayo (Mt 6,19-23)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 19« Ntimugashakire ubukungu hano mu nsi, aho udusimba n’imungu byonona, aho abajura baca ibyuho bakiba. 20Ahubwo mwizigamire ubukungu mu ijuru, aho udusimba n’imungu bitonona, aho abajura badaca ibyuho ngo bibe. 21Kuko aho ubukungu bwawe buri, ni ho n’umutima wawe uzaba uri. 22Itara ry’umubiri ni ijisho. Niba rero ijisho ryawe ridafite inenge, umubiri wawe wose uzamurikirwa. 23Naho niba ijisho ryawe ari ribi, umubiri wawe wose uzaba mu mwijima. Noneho se niba urumuri rukurimo ruhindutse umwijima, uwo mwijima uzangana iki !»


text:
mer.
26
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 15, 1-11)
1Bavandimwe, ndabibutsa Inkuru Nziza nabagejejeho, ari yo mwakiriye kandi mukaba muyihambiriyeho, 2ikaba ari na yo izabakiza niba muyikomeyeho nk’uko nayibigishije ; naho ubundi ukwemera kwanyu kwaba ari imfabusa. 3Koko rero icya mbere cyo nabagejejeho, ni icyo nanjye nashyikirijwe : ko Kristu yapfuye azize ibyaha byacu nk’uko byari byaranditswe. 4Ko yahambwe, ko yazutse ku munsi wa gatatu nk’uko byari byaranditswe. 5Ko yabonekeye Kefasi, hanyuma akabonwa na ba Cumi na babiri. 6Hanyuma yongeye kubonwa n’abavandimwe magana atanu icyarimwe ; abenshi muri bo baracyariho, abandi barapfuye.7Hanyuma yabonekeye Yakobo, nyuma abonekera intumwa zose icyarimwe. 8Ubw’imperuka nanjye arambonekera, jye umeze nk’uwavutse imburagihe.
9Koko jyewe ndi uwa nyuma mu ntumwa zose ; sinkwiriye no kwitwa intumwa kuko natoteje Kiliziya y’Imana. 10Ariko uko ndi kose mbikesha ingabire y’Imana, kandi iyo ngabire ntiyambayemo imfabusa. Ahubwo ndetse nakoreye kubarusha bose ; nyamara si ku bwanjye, ni ku bw’ingabire y’Imana indimo. 11Uko biri kose, yaba jye cyangwa bo, ngibyo ibyo twamamaza kandi ari na byo mwemeye.
ZABURI (Zab 118 (117), 1-2, 16-17, 28.21)
Inyik/ Nimusingize Uhoraho kuko ari umugwaneza.
Nimusingize Uhoraho, kuko ari mugwaneza,
kandi urukundo rwe rugahoraho iteka !
Imiryango ya Israheli nibivuge ibisubiremo,
iti “Urukundo rwe ruhoraho iteka !
“Indyo y’Uhoraho yarihanukiriye,
maze indyo y’Uhoraho igaragaza ibigwi !”
Oya, nta bwo nzapfa ahubwo nzaramba,
maze mpore namamaza ibikorwa by’Uhoraho.
Ni wowe Imana yanjye, ndagushimira,
Mana yanjye ndakurata.
Reka ngusingize Nyagasani, kuko wanyumvise,
maze ukambera umukiza !
IBANGONDIRIMBO RIBANZIRIZA IVANJILI (Zab 130 (129), 7)
Alleluya Alleluya.
Uhoraho ahorana imbabazi, akagira ubuntu butagira urugero,
ni we utanga amahoro.
Alleluya.
IVANJILI
+ Luka (Lk 7, 36-50)
Muri icyo gihe, 36umwe mu Bafarizayi atumira Yezu ngo basangire ; yinjira iwe ajya ku meza. 37Maze haza umugore wari ihabara mu mugi. Yari yamenye ko Yezu ari ku meza mu nzu y’uwo Mufarizayi, aza afite urweso rurimo umubavu. 38Nuko aturuka inyuma ya Yezu, yunama ku birenge bye arira. Amarira atonyangira ku birenge bya Yezu, abihanaguza imisatsi ye, agumya kubisoma anabisiga umubavu. 39Umufarizayi wari wamutumiye ngo abibone, aribwira ati “Uyu muntu iyo aba umuhanuzi koko, aba yamenye uyu mugore umukora uwo ari we n’icyo ari cyo : ko ari umunyabyaha.” 40Yezu araterura, aramubwira ati “Simoni, mfite icyo nkubwira.” Undi aravuga ati “Mbwira, Mwigisha.” 41Yezu ati “Umuntu yari afite abantu babiri bamurimo umwenda ; umwe yari amurimo amadenari magana atanu, undi mirongo itanu. 42Babuze icyo bishyura, abarekera uwo mwenda. Muri abo bombi, ni uwuhe uzarusha undi kumukunda ?” 43Simoni arasubiza ati “Ndasanga ari uwarekewe umwenda munini.” Yezu ati “Ushubije neza.”
44Nuko ahindukirira wa mugore, abwira Simoni ati “Urabona uyu mugore ? Ninjiye mu nzu yawe ntiwansuka amazi ku birenge ; naho we yuhagije ibirenge byanjye amarira ye, maze abihanaguza imisatsi ye. 45Ntiwampobeye unsoma ; naho we kuva aho yinjiriye mu nzu, ntiyahwemye kunsoma ibirenge. 46Ntiwansize amavuta ahumura mu mutwe ; naho we yansize umubavu ku birenge. 47Ni cyo gitumye nkubwira nti : ibyaha bye byose uko bingana arabibabariwe, kubera urukundo rwe rwinshi. Naho ubabariwe bike, akunda buke.” 48Nuko Yezu abwira uwo mugore ati “Ibyaha byawe birakijijwe.” 49Abari kumwe na we ku meza batangira kwibaza bati “Uyu ni muntu ki ugeza n’aho gukiza ibyaha ?” 50Nuko Yezu abwira wa mugore ati “Ukwemera kwawe kuragukijije ; genda amahoro.”


text:
Mu mwaka wa 2006 Leta y’u Rwanda yatangije gahunda ya Girinka, ikurikizaho iya VUP mu 2008. Abaturage bo mu cyiciro cya mbere na bamwe bo mu cya kabiri cy’ubudehe bafashijwe na Leta, bamwe bigaragara ko byabafashije kwifasha, ariko hari n’abandi bagumye mu cyiciro bari barimo bakomeza gufashwa.
Leta izafasha umuturage ubutamucutsa?
Imibare yashyizwe ahagaragara na Minaloc muri Kamena 2016 igaragaza ko icyiciro cya mbere cy’ubudehe kigaragaramo abantu bakennye cyane bangana na 1 480 167, ni ukuvuga 16% by’Abanyarwanda bose. Bishyurirwa ubwisungane mu kwivuza, bagahabwa n’ubundi bufasha na Leta.
Mu kiganiro yagiranye na IGIHE, Umunyabanga wa Leta muri Minisiteri y’Ubutegetsi bw’Igihugu ufite Imibereho myiza mu nshingano, Dr Mukabaramba Alvera , yavuze ko Leta yabonye ko hari abaturage bafashwa ariko ntibagere ku rwego rwo kuba bakwifasha.
Yagize ati ‘‘Muri VUP umuturage akorera amafaranga ari hagati ya 1000 na 1500 ku munsi. Twararebye dusanga aya mafaranga yonyine atatuma umuturage ava mu cyiciro kimwe ngo ajye mu kindi. Umuntu ukorera ariya mafaranga yakagombye no kugira ikindi kintu kimuteza imbere, ni yo mpamvu hari izindi gahunda zatekerejweho zo kubafasha kwifasha ahubwo na bo bakaba bafasha abandi.’’
Dr Mukabaramba yavuze ko uburyo Leta izakoresha ifasha abaturage batishoboye bucyigwaho.
‘‘Hazashyirwamo imbaraga zisumbuyeho ku buryo umuntu uri muri VUP, niba inka ashobora kuyorora na yo azayihabwa, haba hari n’undi mushinga na wo akawushyirwamo.’’
Uretse uburyo bw’inkunga mu buryo burenze bumwe, ngo hazanashyirwaho abantu bakurikirana abatishoboye mu buzima bwa buri munsi, bareba niba ubufasha bahabwa bubafasha kwivana mu bukene banabagire inama. Izi gahunda ngo ziri gukorerwa igeragezwa mu murenge umwe muri buri Karere.


text:
Ibyiringiro By’umutekano W’iteka
Intangiriro
Mu gihe uwizera ashobora kwunguka ibyiringiro by'agakiza ke kandi akamenya ko yakijijwe, ikibazo gishobora kubaho ni icyerekeranye no kuramba iteka kw'agakiza. Mu gihe umuntu yakijijwe by’ukuri mu kwiringira ibyo Kristo yakoreye mu rupfu rwo ku musaraba ku bw'icyaha, ese ashobora gutakaza agakiza? Hari ikintu dushobora gukora ngo dutakaze agakiza? Igisubizo ni OYA! Kuki? Kubera ko Ibyanditswe Byera byemeza neza ko turindwa n'imbaraga z'Imana mu kwizera. Kwizera kutuzanira ubuntu bw'ubumwe n'Imana nk'impano mu byakozwe n'Umwana wayo. Dukizwa n'ibyo yakoze, si ibyo twakoze.
1 Petero 1: 5"Mwebwe abarindwa n'imbaraga z'Imana kubwo kwizera, murindirwa agakiza kiteguwe kuzahishurwa mu gihe cy'imperuka."
Abefeso 1:6 "Kugira ngo ubuntu bwayo butagira akagero bushimwe, ubwo yaduhereye mu Mukunzi wayo."
Abefeso 2: 8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; ntibyavuye no ku mirimo, kugira ngo hatagira umuntu wirarira;"
Uburyo burindwi bukurikira bugaragaza umutekano udashira w'umwizera, "akomerejwe mu mahoro" ku bw'imbaraga z'Imana n'ubwuzure bwa Kristo n’umurimo we.
Uburyo bw'Imana imwe mu butatu
Ingingo ya mbere igaragaza umutekano udashira w'umwizera ishingiye ku kureba uko abatatu bagize ubutatu bahuriza hamwe kudukomereza muri Kristo.
Ku byerekeye Umwana (w'Imana)
Abaroma 8:31-39 "None ubwo bimeze bityo, tuvuge iki? Ubwo Imana iri mu ruhande rwacu, umubisha wacu ni nde? 32 Mbese ubwo itimanye umwana wayo, ikamutanga ku bwacu twese, izabura ite kumuduhana n'ibindi byose? 33 Ni nde uzarega intore z'Imana? Ni Imana, kandi ariyo izitsindishiriza? 34 Ni nde uzaziciraho iteka? Ni Kristo Yesu, kandi ariwe wazipfiriye; ndetse akaba yarazutse, ari iburyo bw'Imana, adusabira? 35 Ni nde wadutandukanya n'urukundo rwa Kristo? Mbese ni amakuba, cyangwa ibyago, cyangwa ni ukurenganywa, cyangwa ni inzara, cyangwa ni ukwambara ubusa, cyangwa ni ukuba mu kaga, cyangwa ni inkota? 36 Nk'uko byanditswe ngo : (Turicwa umunsi ukira, bakuduhora, twahwanijwe n'intama z'imbagwa). 37 Oya, ahubwo muri ibyo byose turushishwaho kunesha n'uwadukunze: 38 Kuko menye neza yuko naho rwaba urupfu, cyangwa ubugingo, cyangwa abamarayika, cyangwa abategeka, cyangwa ibiriho, cyangwa ibizaba, cyangwa abafite ubushobozi, 39 cyangwa uburebure bw'igihagararo, cyangwa uburebure bw'icy'ikijyepfo, cyangwa ikindi cyaremwe cyose, bitazabasha kudutandukanya n'urukundo rw'Imana ruri muri Kristo Yesu Umwami wacu.
Ibivugwa mu Baroma 8: 34, "Kristo Yesu ni We wapfuye" bitangwa nk'igisubizo cy'ibibazo byo mu mirongo ya 31-33, kandi bibanziriza ibibazo byo mu mirongo ya 35-39. Intego y'umurongo wa 34, icyakora, ni ukwerekana kudasubirwaho umutekano w’umwizera. Hari impamvu ebyiri zitangwa ku byerekeye Imana-Mwana:
(1) Kristo yadupfiriye nk'umucunguzi w'inshungu: kubw’urupfu rwe Kristo yakuyeho urusika rwatandukanyaga umuntu n'Imana. Icyaha cy'umuntu n'ukwera kw'Imana, bitandukanya umunyabyaha n'Imana, byarangirijwe ku musaraba ku buryo Imana noneho ishobora kudutsindishiriza, ikatugira intungane binyuze mu kwizera Yesu Kristo. Ukuri kumwe ni uku kuvugwa mu mirongo ikurikira.:
Abaroma 3:23-24 "Kuko bose bakoze ibyaha, ntibashyikira ubwiza bw'Imana: ahubwo batsindishirizwa n'ubuntu bwayo, ibibahereye ubusa, kubwo gucungurwa kubonerwa muri Yesu Kristo."
Abaroma 5: 1, 8 "1 Nuko rero, ubwo twatsindishirijwe no kwizera, dufite amahoro ku Mana kubw'Umwami wacu Yesu Kristo, … 8 ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha."
Igitabo cy'Abaheburayo kivuga ko urupfu rwa Kristo ari cyo gitambo cyonyine cya ngombwa kandi gitambwa rimwe risa.
Abaheburayo 9:11-14 "Ariko Kristo, amaze kuza, ahinduka Umutambyi Mukuru w'ibyiza bizaza, anyura mu ihema rirusha rya rindi gukomera no gutungana rwose, ritaremwe n'intoki; ibyo ni ukuvuga ngo: ritari iryo mu byaremwe ibi; 12 kandi ntiyinjijwe Ahera cyane n'amaraso y'ihene cyangwa ay'ib'imasa, ahubwo yahinjijwe rimwe n'amaraso ye, amaze kutubonera gucungurwa kw'iteka. 13 None ubwo amaraso y'ihene n'ay'amapfizi n'ivu ry'inka y'iriza, iyo biminjirijwe ku bahumanye, ko byeza umubiri, ugahumanuka, nkanswe amaraso ya Kristo, witambiye Imana atagira inenge ku bw'Umwuka w'iteka; 14 ntazarushaho guhumanura imitima yacu, akayezaho imirimo ipfuye, kugira ngo mubone uko mukorera Imana nzima?”
Abaheburayo 9: 26-28 "Kuko iyo biba bityo, aba yarakwiriye kubabazwa kenshi, uhereye kukuremwa kw'isi. Ahubwo none abonetse rimwe gusa ku mperuka y'ibihe, kugira ngo akuzeho ibyaha kwitamba. 27 Kandi nk'uko abantu bagenewe gupfa rimwe, hanyuma yaho hakazaba urubanza, 28 ni ko na Kristo, amaze gutambwa rimwe, ngo yishyireho ibyaha bya benshi, azaboneke ubwa kabiri, atazanywe no kwitambira ibyaha, abonekerere abamutegereza kubazanira agakiza."
Abaheburayo 10:12-14 "Ariko wa wundi amaze gutamba igitambo kimwe cy'iteka cy'ibyaha, yicara iburyo bw'Imana, 13 ahera ubwo arindira igihe abanzi be bazashyirirwa munsi y'ibirenge bye. 14 Kuko abezwa yabatunganishije rwose igitambo kimwe kugeza iteka ryose:”
(2) Kristo yarazutse kandi yicaye iburyo bw'Imana. Ingingo ya kabiri yo mu Baroma 8:34 yerekeye kuzuka n'umurimo w'ubu w'Umucunguzi iburyo bw'Imana. Yicaye iburyo bw'Imana nk'umuvugizi wacu ushoboye kandi ni umuntu udusabira mu kutuvuganira iyo ducumuye cyangwa se iyo turezwe n'icyaha. Adusabira binyuze mu murimo wo kutwunga n'Imana yakoreye ku musaraba.
Ibyahishuwe 12:10 "Numva ijwi rirenga rivugira mu Ijuru riti: Noneho agakiza karasohoye gasohoranye n'ubushobozi n'ubwami bw'Imana yacu n'ubutware bwa Kristo wayo: Kuko umurezi wa bene Data ajugunywe hasi, uwahoraga abarega ku manywa na n'ijoro imbere y'Imana yacu."
Abaroma 5:10-11 "Ubwo twunzwe n'Imana ku bw'urupfu rw'Umwana wayo wadupfiriye tukiri abanzi bayo, none ubwo tumaze kungwa na Yo, ntituzarushaho gukizwa ku bw'ubugingo bwe? Ariko si ibyo byonyine, ahubwo twishimira Imana ku bw'Umwami wacu Yesu Kristo ukiduhesha kuzura na Yo na bugingo n'ubu.”
Abaheburayo 7:25 "Nuko njyewe mu mutima wanjye ndi imbata y'amategeko y'Imana, ariko muri kamere ndi imbata y'amategeko y'ibyaha.”
Yohana 17:11 "Jyewe sinkiri mw'isi, ariko bo bari mw'isi, naho njye ndaza kuri wowe. Data Wera , ubarindire mu izina ryawe wampaye, ngo babe umwe, nk'uko natwe turi umwe."
Binyuze mu kurindwa na Data wa twese uri mu Ijuru, uwo kwera kwatunganirijwe ku buryo bwuzuye n'urupfu rw'Umwana we, turindwa na:
Ubusumba byose bw'umugambi wayo
Agakiza gaturuka ku Mana si kuri twe. Nta kintu na kimwe, haba n’icyaha cyacu, gishobora kuburizamo umugambi w'iteka kandi utavuguruzwa w'Imana yateganirije kudukiza ku bw'ubuntu bunyuze mu kwizera Umwana wayo. Kubera ko ukwera kw'Imana kwashikijwe n'urupfu rwa Kristo, ishobora guca imanza zitabera no gutsindishiriza abemera Umwana wayo binyuze mu kwizera.
Abefeso :1: 3-6 "Imana y'Umwami wacu Yesu Kristo, ni yo na Se, ishimwe, kuko yaduhereye muri Kristo imigisha yose y'umwuka yo mu Ijuru: 4 nk'uko yadutoranirije muri We, isi itararemwa, kugira ngo tube abera, tutariho umugayo imbere yayo. 5 Kuko yagambiriye kera ku bw'urukundo rwayo, ko duhinduka abana bayo, tubiheshejwe na Yesu Kristo, 6 ku bw'ineza y'ubushake bwayo, kugira ngo ubuntu bwayo butagira akagero bushimwe, ubwo yaduhereye mu Mukunzi wayo."
Urukundo rwayo ku Mwana wayo
Turindwa ku bw'Umwana wayo n'umurimo we wuzuye ku bw'ibyaha byacu. Abizera bari "mu Mukunzi wayo," aho urukundo rw'Imana ruba, kandi ntacyadutandukanya n'urukundo rw'Imana (reba Abefeso 1:3-6 haruguru aha).
Abaroma 8:39 "Cyangwa uburebure bw'igihagararo, cyangwa uburebure bw'ik'ijyepfo, cyangwa ikindi cyaremwe cyose, bitazabasha kudutandukanya n'urukundo rw'Imana ruri muri Kristo Yesu Umwami wacu.”
Yohana 17:11"Jye sinkiri mw'isi, ariko bo bari mw'isi, naho njye ndaza kuri wowe. Data Wera, ubarindire mu Izina ryawe wampaye, ngo babe umwe, nk'uko natwe turi umwe."
Umurimo wayo wo guhana
Umurimo w'Imana Data wo guhana werekana ko tukiri abana bayo n'igihe dukoze icyaha. Ntatwihakana; araduhana.
Abaheburayo 12: 5-11 "Kandi mwibagiwe kwa guhugura kubabwira nk'abana ngo: Mwana wanjye, ntugasuzugure igihano Uwiteka aguhana, kandi ntugwe isari, nagucyaha; 6 Kuko uwo Uwiteka akunze, ariwe ahana, kandi akubita ibiboko abo yemera bose ko ari abana be. 7 Nimwihanganira ibihano, muba mugaragaje ko muri abana b'Imana. Mbese ni mwana ki udahanwa na se? 8 Ariko niba mudahanwa nk'abandi bose, noneho muba muri ibibyarwa, mutari abana nyakuri. 9 Ko dufite ba data batubyaye ku mubiri, bakaduhana, natwe tukabubaha: ntidukwiriye kurushaho cyane kugandukira Se w'imyuka tugahoraho? 10 Kuko ba bandi baduhanaga iminsi mike nk'uko byari bibabereye byiza, naho uwo aduhanira kugira ngo bitubere byiza, dusangire kwera kwe. 11 Nta gihano kinezeza ugihanwa, ahubwo kimutera umubabaro, ariko rero hanyuma cyera imbuto zo gukiranuka zihesha amahoro abamenyerejwe na cyo.”
1 Abakorinto 5:1-5 " Inkuru yamamaye hose yuko muri mwe habonetse ubusambanyi, ndetse bw'uburyo butaboneka no mu bapagani, umuntu kwenda mu ka se. 2 Namwe murihimbaza, aho kubabara, kandi aribyo byari bibakwiriye, ngo uwakoze icyo cyaha akurwe muri mwe. 3 Kuko jyewe, n’ubwo ntari kumwe namwe mu mubiri, nahoranye namwe mu Mwuka, kandi ubwo bimeze bityo, namaze guciraho iteka uwakoze ibisa bityo nk'aho mpari; kandi ubwo nari nteraniye hamwe namwe mu mutima wanjye, 4 dufite ububasha bw'Umwami wacu Yesu , 5 nahawe ubutware na We, kugira ngo uwo muntu mumuhe Satani, umubiri we urimbuke, umwuka we ubone kuzakira ku munsi w'Umwami Yesu.”
1 Abakorinto 11:30-32 " Ndetse nicyo gituma benshi muri mwe bagira intege nke, abandi bakarwaragura, abandi benshi bakaba basinziriye. Ariko twakwisuzuma ntitwagirwaho n'urubanza. Nyamara, iyo duciriwe urubanza n'Umwami wacu duhanirwa na we kugira ngo tutazacirirwaho iteka hamwe n'ab'isi."
Icyaha ntigihindura isano dufitanye n'Imana nk'abana bayo n'ubwo gihungabanya ubumwe bwacu n'Imana, ubucuti mu mibereho yacu n'Imana, ububasha bwacu bwo kuyikorera, n'ibihembo tuzahabwa mu bwami buzaza.
1 Abakorinto 3:12-15 "Ariko umuntu niyubaka kuri urwo rufatiro izahabu, cyangwa ifeza, cyangwa amabuye y'igiciro cyinshi, cyangwa ibiti, cyangwa ibyatsi, cyangwa ibikenyeri, 13 umurimo w'umuntu wese uzerekanwa. Urya munsi ni wo uzawerekana, kuko uzahishuzwa umuriro, akaba ari wo kandi uzagerageza umurimo w'umuntu wese. 14 Umurimo w'umuntu, uwo yubatse kuri urwo rufatiro, n'ugumaho, azahabwa ingororano; 15 ariko umurimo w'umuntu n'ushya, azabura inyungu, nyamara ubwe azakizwa, ariko nk'ukuwe mu muriro."
Ubusumba-byoze bw'imbaraga zayo
Nta kintu cyangwa umuntu uruta Imana;bityo nta kintu cyangwa umuntu waburizamo umugambi w'Imana wo kudukiza cyangwa se kudukura mu rukundo no kutwitaho (reba Abaroma 8:31-39).
1 Petero 1:5 "Mwebwe abarindwa n'imbaraga z'Imana ku bwo kwizera, murindirwa agakiza kiteguwe kuzahishurwa mu gihe cy'imperuka."
Yuda 24 "Nuko ibasha kubarinda ngo mudasitara, no kubahagarika imbere y'ubwiza bwayo mudafite inenge, ahubwo mwishimye bihebuje."
2 Abakorinto 5:17-19 "Umuntu wese iyo ari muri Kristo, aba ari icyaremwe gishya: ibya kera biba bishize, dore byose biba bihindutse bishya. 18 Ariko ibyo byose bituruka ku Mana, yiyunze na twe ku bwa Kristo, ikaduha umurimo wo kuyunga n'abandi, 19 kuko muri Kristo ari mo Imana yiyungiye n'abari mu isi, ntiyaba ikibabaraho ibicumuro byabo; kandi noneho yatubikije ijambo ry'umwuzuro."
Ku byerekeye Umwuka Wera
Umurimo we wo kubatiza mu Mwuka
Kubatizwa mu Mwuka byerekeye umurimo w'Umwuka Wera aho ashyira abizera mu bumwe n'umurimo wa Kristo maze akaberekanira mu mubiri wa Kristo n'umurimo We. Iyaba abizera bashoboraga gutakaza agakiza kabo, byagombye kuvuga ko umubiri wa Kristo waba umugajwe. Ibi ntibiboneka mu Byanditswe Byera. Yandikira Itorero rya kamere ry'i Korinto ryarimo amahane, ishyari, ubusambanyi, n'ubusinzi, Pawulo yaravuze ati "Mbese ntimugenza nk'abantu-buntu?" (1 abakorinto 3:3). Nyamara ahamya iby'agakiza kabo no kubaho k'Umwuka Wera mu bugingo bwabo.
1 Abakorinto 12:12-13 "Nk'uko umubiri ari umwe, ukagira ingingo nyinshi, kandi nk'uko ingingo z'umubiri zose, n'ubwo ari nyinshi, ari umubiri umwe, niko na Kristo ari: 13 kuko mu Mwuka umwe twese ari mwo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe".
1 Abakorinto 3:1 "Bene Data, sinabashije kuvugana namwe nk'uvugana n’ab'Umwuka, ahubwo navuganye namwe nk'uvugana n’aba kamere, cyangwa abana b'impinja bo muri Kristo.”
1 Abakorinto 1:2 "Turabandikiye, mwebwe abo mu Itorero ry'Imana ry'i Korinto, berejwe muri Kristo Yesu, kandi bahamagariwe kuba abera, hamwe n'abantu bose bambariza hose izina ry'Umwami wacu Yesu Kristo, niwe Mwami wabo n'uwacu.”
1 Abakorinto 6:19-20 "Mbese ntimuzi yuko imibiri yanyu ari insengero z'Umwuka Wera, uri muri mwe, uwo mufite wavuye ku Mana? 20 Kandi ntimuri abanyu ngo mwigenge; kuko mwaguzwe igiciro. Nuko rero mutume imibiri yanyu ihimbaza Imana iteka ryose.
Umurimo we wo kubyara ubwa kabiri
Kubyarwa ubwa kabiri bijyana no guhabwa Umwuka w'ubugingo buhoraho utugira ibyaremwe bishya muri Kristo. Ibi ntibishobora guhinduka. Icya mbere, bishingiye ku murimo w'Umwana w'Imana, si ku wacu. Icya kabiri, nk'uko kubyarwa ku mubiri bigira umuntu umwana w'ababyeyi be iteka ryose, ni ko no kubyarwa mu Mwuka bitugira abana b'Imana iteka ryose.
2 Abakorinto 5:17 "Umuntu wese iyo ari muri Kristo, aba ari icyaremwe gishya: ibya kera biba bishize, dore byose biba bihindutse bishya."
Tito 3:5-7 "Iradukiza, itabitewe n'imirimo yo gukiranuka twakoze, ahubwo ku bw'imbabazi zayo, idukirisha kuhagirwa, ni ko kubyarwa ubwa kabiri, ikadukirisha no guhindurwa bashya n'Umwuka Wera; 6 uwo yahaye Yesu Kristo Umukiza wacu kuducunshumuriraho cyane, 7 kugira ngo dutsindishirizwe n'ubuntu bwayo, duhereko tube abaragwa, dufite ibyiringiro byo kuzahabwa ubugingo buhoraho.”
Yohana 3:3-8 "Yesu aramusubiza ati: N'ukuri, n'ukuri, ndakubwira yuko umuntu utabyawe ubwa kabiri, atabasha kubona ubwami bw'Imana. 4 Nikodemu aramubaza ati: Mbese umuntu yabasha ate kubyarwa akuze? Yakongera agasubira mu nda ya nyina, akabyarwa? 5 Yesu aramusubiza ati: Ni ukuri, ni ukuri, ndakubwira yuko umuntu utabyawe n'amazi n'Umwuka atabasha kwinjira mu bwami bw'Imana. 6 Ikibyarwa n'umubiri na cyo ni umubiri; n'ikibyarwa n'Umwuka nacyo ni Umwuka. 7 Witangazwa n'uko nkubwiye yuko bibakwiriye kubyarwa ubwa kabiri. 8 Umuyaga uhuha aho ushaka, ukumva guhuha kwawo, ariko ntumenya aho uva cyangwa aho ujya. Niko uwabyawe n'Umwuka wese amera."
Yohana 3:16-18 "Kuko Imana yakunze abari mu isi cyane, byatumye itanga Umwana wayo w'ikinege, kugira ngo umwizera wese atarimbuka, ahubwo ahabwe ubugingo buhoraho. 17 Kuko Imana itatumye Umwana wayo mu isi gucira abari mu si ho iteka: ahubwo yabikoreye kugira ngo abari mu isi bakizwe na we. 18 Umwizera ntacirwaho iteka; utamwizera amaze kuricirwaho, kuko atizeye izina ry'Umwana w'ikinege."
Nk'uko byavuzwe mbere, aho kwihakana umwana utumvira, Imana ihana abana bayo. Akenshi bishobora no kugeza ku rupfu, ariko abizera bakomeza kuba abana bayo (reba Abaheburayo 12:5-12).
Umurimo we wo gutura muri twe
Ibi byerekeye impano y'Umwuka Wera yo gutura mu mwizera iteka yasezeranijwe n'Umwami wacu. Umwuka yatanzwe rimwe iteka ryose kandi atangwa nta kindi gisabwa uretse kwizera Kristo.
Yohana 7:37-39 "Nuko ku munsi uheruka w'iyo minsi mikuru, ariwo mu nsi uruta iyindi, Yesu arahagarara avuga cyane ati: Umuntu nagira inyota, aze aho ndi anywe. 38 Unyizera, imigezi y'amazi y'ubugingo izatemba iva mu nda ye, nk'uko Ibyanditswe bivuga. 39 Ibyo yabivuze yerekeje ku Mwuka Wera, uwo abamwizera bendaga guhabwa: ariko ubwo Umwuka yari ataraza, kuko Yesu yari atarahabwa ubwiza bwe."
Yohana 14:16 "Nanjye nzasaba Data, nawe azabaha undi Mufasha wo kubana namwe ibihe byose."
1 Abakorinto 6:19 "Mbese ntimuzi yuko imibiri yanyu ari insengero z'Umwuka Wera, uri muri mwe, uwo mufite wavuye ku Mana? Kandi ntimuri abanyu ngo mwigenge."
Yakobo 4:5 "Mbese mutekereza ko Ibyanditswe bivugira ubusa ngo: Umwuka uba muri twe urararikira, ukagira n'ishyari."
Umwuka Wera nk'ikimenyetso
Ubu ni ubusobanuro bw'Umwuka Wera ku byerekeye icyo ari cyo ku mwizera mu gutura muri we. Ikimenyetso mu bihe byashije cyari nk'icyapa n'igihamya cya: (a) Ubuguzi bwuzuye ni ukuvuga bw'agakiza, (b) cyo gutunga ikintu, kuko turi ab'Imana, (c) n'icy'amahoro kubera ko umuntu ubiherewe uruhusa niwe wenyine ushobora gukuraho ikimenyetso. Imana yasezeranye ko itazabikora.
Abefeso 4:30 "Kandi ntimuteze agahinda Umwuka Wera w'Imana wabashyiriweho kuba ikimenyetso, kugeza ku munsi wo gucungurwa."
2 Abakorinto 1:22 "Ni yo yadushyizeho ikimenyetso, iduha Umwuka wayo mu mitima yacu ho ingwate."
Nk'ingaruka z'ibi, Pawulo avuga ko n'abakristo ba kamere b'i Korinto bari ab'Imana nk'ingaruka z'ubuguzi bwuzuye bw'agakiza kabo muri Kristo.
1 Abakorinto 6:19-20 "Mbese ntimuzi yuko imibiri yanyu ari insengero z'Umwuka Wera, uri muri mwe, uwo mufite wavuye ku Mana? Kandi ntimuri abanyu ngo mwigenge; 20 kuko mwaguzwe igiciro. Nuko rero mutume imibiri yanyu ihimbaza Imana."
Umwuka Wera nk'ingwate
Ibi biduha ishusho y'uwo Umwuka Wera ari We ku bizera Kristo. Nk'uko habaho amasezerano amaramaje yo kugura inzu ari nk'ingwate yo kuyigura no kwishyura igiciro cyuzuye cy'iyo nzu, ni ko n'Umwuka Wera ari nk'ingwate y'Imana na gihamya y'amahoro yacu bidusezeranya ko hari byinshi bitaraza: tuzahabwa imigisha ikomeye kandi y'iteka y'agakiza. Ijambo ingwate mu mirongo ikurikira ryerekeranye n’amasezerano amaramaje.
Abefeso 1:14 "Uwo twahaweho ingwate yo kuzaragwa wa murage, kugeza ubwo ab'Imana yaronse izabacungura, ubwiza bwayo bushimwe."
2 Abakorinto 1:22 "Ni yo yadushyizeho ikimenyetso, iduha Umwuka wayo mu mitima yacu ho ingwate."
Uburyo bw'umwanya mushya
Ukubatizwa mu Mwuka guhuriza umwizera mu bumwe na Kristo. Ibi bihinduka uburyo bushya bw'imibereho y'uwizera. Amagambo nka "muri Kristo," "mu Mukunzi wayo," na "hamwe na Kristo," yakoreshejwe hato na hato mu nzandiko za Pawulo ku byerekeranye n’ibi. Ibi bitwibutsa uburyo Bibiliya itinda ku uko twakijijwe tukemerwa uko turi cyangwa mu bumwe na Kristo.
Abefeso 1:3 "Imana y'Umwami wacu Yesu Kristo, ni yo na Se, ishimwe, kuko yaduhereye muri Kristo imigisha yose y'Umwuka yo mu ijuru."
Abefeso 1:6 "Kugira ngo ubuntu bwayo butagira akagero bushimwe, ubwo yaduhereye mu Mukunzi wayo."
Abefeso 2:5-6 "Kubw’urukundo rwinshi yadukunze, ubwo twari dupfuye tuzize ibicumuro byacu, (ubuntu ni bwo bwadukijije;) 6 nuko ituzurana na we, itwicaranya na we mu ijuru mu buryo bw'umwuka, turi muri Kristo Yesu."
Abakolosayi 2:10 "Kandi mwuzuriye muri we, ari we mutwe w'ubutware bwose n'ubushobozi bwose."
2 Timoyeyo 2:11-13 "Iri jambo ni iryo kwizerwa, ngo niba twarapfanye na we, tuzabanaho na we; 12 kandi ni twihangana, tuzimana na we; naho nitumwihakana, na we azatwihakana; 13 kandi nubwo tutizera, we ahora ari uwo kwizerwa, kuko atabasha kwivuguruza."
Aha si ah'amahoro gusa, ahubwo ni ah'amahoro yikubye inshuro ebyiri! Ubumwe bwacu na Kristo ni gihamya y'ikuzo.
Abakolosai 3:3-4 "Kuko mwapfuye, kandi ubugingo bwanyu bukaba bwarahishanywe na Kristo mu Mana. 4 Kandi ubwo Kristo, ari we bugingo bwacu, azerekanwa, na mwe muzahereko mwerekanawe na we muri mu bwiza."
Uburyo bw'ibitekerezo
Muri make, niba Imana yaradukoreye ibyo byose tukiri abanyabyaha, turi abaheneberejwe n'abanzi b'Imana mbere y'agakiza, izabuzwa n'iki kuturushirizaho ubwo twamaze kwungwa na yo tukaba abana bayo batsindishirijwe, tukagirwa intungane muri Kristo.
Abaroma 5:8-10 "Ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha. 9 Nkanswe none, ubwo tumaze gutsindishirizwa n'amaraso ye, ntituzarushaho gukizwa umujinya w'Imana na we? 10 Ubwo twunzwe n'Imana ku bw'urupfu rw'Umwana wayo wadupfiriye tukiri abanzi bayo, none ubwo tumaze kwungwa na yo, ntituzarushaho gukizwa ku bw'ubugingo bwe?"
Abaroma 8:32 "Mbese ubwo itimanye Umwana wayo, ikamutanga ku bwacu twese, izabura ite kumuduhana n'ibindi byose?"
Uburyo bw'ukuboko kw'Imana
Isezerano ryihariye kandi rihebuje ry'Umwami ni uko nta n'umwe (harimo Satani na twe ubwacu) watuvuvunura mu kuboko kw'Umwana w'Imana cyangwa Data wa twese. Ibyanditswe Byera bitubwira ko turi mu kuboko kw'Imana, ari ho hantu h'amahoro yuzuye.
Yohana 10:28-29 "Nziha ubugingo buhoraho, kandi ntizizarimbuka na hato iteka ryose, kandi ntawe uzazivuvunura mu kuboko kwanjye. 29 Data wazimpaye aruta bose, ntawe ubasha kuzivuvunura mu kuboko kwa Data."
Uburyo bw'igihe
Ugukoresha igihe cyashize muri bimwe mu bice byo mu Isezerano Rishya birushaho kwerekana amahoro y'uwizera. Ubusobanuro bw'igihe cyashize mu Kigiriki hamwe n'ibivugwa bijyanye n'Ibyanditswe Byera bitanga indi mpamvu y'amahoro y'umwizera. Igihe cyashize cyerekana igikorwa cyangwa ikintu cyarangiye mu gihe cyashize, kikaba gifite ingaruka muri iki gihe (ni ukuvuga bitewe n'igihe byavugiwe). Ibice bikurikira bikoresha igihe cyashize bishimangira ugukizwa kw'umwizera wizeye Umucunguzi.
Yohana 5:24 "Ni ukuri ni ukuri ndababwira ko uwumva Ijambo ryanjye, akizera uwantumye, aba afite ubugingo buhoraho, kandi ntazacirwaho iteka, ahubwo aba avuye mu rupfu, ageze mu bugingo."
Abaroma 5:2 "Uwadushikirije ubu buntu dushikamyemo ku bwo kwizera; ngo tubone uko twishimira ibyiringiro byo kuzabona ubwiza bw'Imana."
Abefeso 2:8 "Mwakijijwe n'ubuntu ku bwo kwizera: ntibyavuye kuri mwe, ahubwo ni impano y'Imana;"
Uburyo bw'ubuntu
Isezerano Rishya rivuga mu buryo bwuzuye ko twakijijwe n'ubuntu ku bwo kwizera Kristo n'umurimo we, kandi agakiza ntigatangwa n'imirimo y'ubuntu cyangwa imirimo itunganye twakoze. Iyaba nyamara mu gushyira ibyiringiro byacu muri Kristo n'umurimo we dushobora gutakaza agakiza ku bw'ibyo dukora cyangwa tudakora, ni ukuvuga ko twaba dukizwa n'imirimo. Ibi bitandukanye n’inyigisho z'iby'Imana tubona mu Isezerano Rishya (reba na none Abaroma 4:1-5; 11:6).
Abefeso 2:8-9 "Mwakijijwe n'ubuntu ku bwo kwizera: ntibyavuye kuri mwe, ahubwo ni impano y'Imana; 9 ntibyavuye no ku mirimo, kugira ngo hatagira umuntu wirarira;"
Tito 3:5 "Iradukiza, itabitewe n'imirimo yo gukiranuka twakoze, ahubwo ku bw'imbabazi zayo, idukirisha kwuhagirwa, ni ko kubyarwa ubwa kabiri, ikadukirisha no guhindurwa bashya n'Umwuka Wera."
Uburyo bw'icyaha
Ubu buryo bubaza ikibazo ngo: "Ni ikihe cyaha gitera umuntu gutakaza agakiza? "Icyaha icyo ari cyo cyose ntigishyikira ugutungana k'ukwera kw'Imana. Umuntu wese, bidashingiye ku rugero rwe mu byo Umwuka cyangwa ubumwe bwe n'Umwami, ari kure cyane yo kwera kw'igipimo cy'Imana. Twese dufite ikintu mu bugingo bwacu kidashyikira ubwiza bw'Imana, ni ukuvuga icyaha, nubwo cyaba kitazwi.
1 Yohana 1:8-10 "Nituvuga yuko ari nta cyaha dufite, tuba twishutse, ukuri kukaba kutari muri twe. 9 Ariko nitwatura ibyaha byacu, ni yo yo kwizerwa kandi ikiranukira kutubabarira ibyaha byacu, no kutwezaho gukiranirwa kose. 10 Ni tuvuga yuko ari nta cyaha twakoze, tuba tuyise umunyabinyoma, kandi n'Ijambo ryayo ntiriba riri muri twe."
None itandukaniro ni irihe? Abemeza ko dushobora gutakaza agakiza bashyira ibyaha mu byiciro bitandukanye nk'aho hari ibyaha bimwe Imana itareba n'ibindi ihana. Ubwo haza ikibazo cy'intera zitandukanye, ngo mbese tuba babi ku ruhe rugero kugira aho dutakaze agakiza? Icyaha kibitujyanamo ni ikihe? Akenshi abantu bashyira ibyaha mu byiciro by'intera zitandukanye, ariko rero ibyiciro ntibiba mu buryo Imana ibona ibyaha.
Imigani 6:16-19 "Hariho ibintu bitandatu, ndetse birindwi, Uwiteka yanga, bimubera ikizira; ni ibi: 17 Amaso y'ubwibone, ururimi rubeshya, amaboko avusha amaraso y'utariho urubanza, 18 Umutima ugambirira ibibi, amaguru yihutira kugira urugomo, 19 Umugabo w'indarikwa uvuga ibinyoma, n'uteranya abavandimwe."
Ikibazo cy'ibice (byo muri Bibiliya)
Tuvuga iki ku bice bifatwa nk'aho umwizera ashobora gutakaza agakiza? Muri iyi nyigisho ntidushobora kureba ibyo bice byose. Muri rusange ariko, dushobora kwerekana ko nta gice na kimwe cyigisha ko dushobora gutakaza agakiza iyo dufatiye hamwe ibivugwa mu Isezerano Rishya ryose, cyangwa iyo turebye ku by'uburyo bumwe bwo kwizera.
Kwizera ni kumwe
“Gusa ko kwizera” ni ihame rimwe mu bisobanuro bya Bibiliya bya bamwe bavuga ko ibice byo muri Bibiliya bidasobanutse. Bene ibyo bice tubyumva twifashishije ibice bisobanutse cyangwa se tukumva ibisobanutse twifashishije ibidasobanutse. Mpamya ko abemeza ko dushobora gutakaza agakiza kacu, cyangwa abigisha ubushobuja bw'agakiza, banyuranya n'iri hame.
Abavuga batyo banyuranya n'iri hame mu buryo bubiri:
(1) Bashingira ku gusobanukirwa Ubutumwa Bwiza ku bice bidasobanutse aho gushingira ku bice bindi bisobanutse.
(2) Bata kure ibisobanuro by'ukuri by'ibice bisobanutse bashaka kubyumva bifashishije ibyo batekereza byabo bigoramye ku bice bidasobanutse kandi bikomeye kurusha ibindi byo mu Byanditswe Byera.
Amoko y'ibice bikomeye
Ikibazo cy'Ibice (bikoreshwa mu kwigisha abizera ko bashobora gutakaza agakiza kabo, cyangwa bikoreshwa mu kwigisha ko batakijijwe by'ukuri cyangwa ko badashobora gukora iki cyangwa kiriya) mu by'ukuri biri muri rimwe cyangwa menshi mu moko akurikira kandi atavuga agakiza k'iteka:
(1) Ibice bivuga kuri Bema (Intebe y'imanza ya Kristo) bityo bikaba biburira abizera ku byo kutabura ingororano - bitari ukwamburwa cyangwa gutakaza agakiza.
1 Abakorinto 3:12-15 "Ariko umuntu niyubaka kuri urwo rufatiro izahabu, cyangwa ifeza, cyangwa amabuye y'igiciro cyinshi, cyangwa ibiti, cyangwa ibyatsi, cyangwa ibikenyeri, 13 umurimo w'umuntu wese uzerekanwa. Urya munsi ni wo uzawerekana, kuko uzahishuzwa umuriro, akaba ari wo kandi uzagerageza umurimo w'umuntu wese. 14 Umurimo w'umuntu, uwo yubatse kuri urwo rufatiro, n'ugumaho, azahabwa ingororano; 15 ariko umurimo w'umuntu n'ushya, azabura inyungu, nyamara ubwe azakizwa, ariko nk'ukuwe mu muriro."
1 Abakorinto 9:25-27 "Umuntu wese urushanwa yirinda muri byose: abandi bagenzereza batyo, kugira ngo bahabwe ikamba ryangirika, naho twebwe tugenzereza dutyo, kugira ngo duhabwe iritangirika. 26 Nuko nanjye ndiruka, ariko si nk'utazi aho ajya: nkubitana ibipfunsi, ariko si nk'uhusha. 27 Ahubwo mbabaza umubiri wanjye, nywukoza uburetwa, ngo ahari, ubwo maze kubwiriza abandi, nanjye ubwanjye ntaboneka ko ntemewe."
(2) Ibice byerekana abo turi bo nk'abana b'Imana, kandi bigomba kugaragara nk'abana b'Imana. Harimo ibice byerekana uko abatizera bateye nk'uburyo bwo kubashishikariza kubaho nk'uko Imana ishaka cyangwa kubaho nk'abo twabaye muri Kristo. Ibi bice ntabwo bidukangisha ko twabura agakiza kandi nta n'ubwo bidusaba gushidikanya ku gakiza kacu. Biduhwiturira kubaho nk'abo turi bo muri Kristo. Urugero, gereranya n'Abefeso 5:1-12.
"1 Nuko mwigane Imana nk'abana bakundwa; 2 kandi mugendere mu rukundo, nk'uko Kristo yadukunze, akatwitangira kuba ituro n'igitambo cy'Imana, n'umubabwe uhumura neza. 3 Ariko gusambana n'ibyonona byose no kurarikira ntibikavugwe rwose muri mwe, nk'uko bikwiriye abera: 4 cyangwa ibiteye isoni cyangwa amagambo y'ubupfu, cyangwa amashyengo mabi, kuko ibyo bidakwiriye, ahubwo mushime Imana. 5 Kuko ibi mubizi neza, yuko ari nta musambanyi cyangwa ukora ibyonona cyangwa urarikira, ni we usenga ibigirwamana, ufite ibyo azaragwa mu bwami bwa Kristo n'Imana. 6 Ntihakagire umuntu ubohesha amagambo y'ubusa: kuko ibyo ari byo bizanira umujinya w'Imana abatayumvira. 7 Nuko ntimugafatanye na bo: 8 kuko kera mwari umwijima, none mukaba muri umucyo mu Mwami wacu. Nuko, mugende nk'abana b'umucyo, 9 kuko imbuto z'umucyo ari ingeso nziza zose no gukiranuka n'ukuri. 10 Mushakashake uko mwamenya ibyo Umwami ashima. 11 Ntimukifatanye n'imirimo y'ab'umwijima itagira umumaro, ahubwo muyihane, 12 kuko ibikorwa na bo rwihishwa biteye isoni no kubivuga."
Ingingo yo muri 1 Yohana 3:6 n'imirongo ikurikiyeho
1 Yohana 3:6-10 "Umuntu wese uguma muri we ntakora ibyaha: umuntu wese ukora ibyaha ntiyamubonye, kandi ntiyamumenye. 7 Bana bato, ntihakagire ubayobya: ukiranuka ni we mukiranutsi, nk'uko uwo ari umukiranutsi. 8 Ukora ibyaha ni uwa Satani, kuko uhereye mbere na mbere Satani akora ibyaha. Ibyo Umwana w'Imana yerekaniwe ni ibi, ni ukigira ngo amareho imirimo ya Satani. 9 Umuntu wese wabyawe n'Imana ntakora ibyaha, kuko imbuto yayo iguma muri we; kandi ntabasha gukora ibyaha, kuko yabyawe n'Imana. 10 Icyo ni cyo kimenyekanisha abana b'Imana n'aba Satani. Umuntu wese udakiranuka cyangwa udakunda mwene Se si uw'Imana."
Muri 1 Yohana 3:6 ni ho Yohana atanga impamvu z'uko abizera batagombye gucumura. Aha atanga impamvu imwe ku yindi zo kudashidikanya ku gakiza kacu ahubwo agashishikariza abizera kugendera mu mucyo. Mbese muri 1 Yohana 3:6b havuga ko umwizera akishingikiriza kuri Kristo atigera acumura? Igitekerezo nk'iki cyavuguruza 1 Yohana 1:8, 10 na 5:16. Kubera intege-nke zacu no kutagira ubutungane muri ubu bugingo, n'abakristo baguma muri Kristo baracumura. Ubwo se Yohana ashaka kuvuga iki?
Nk'urugero, tuvuge ko umwana yibye agapaki ka shikeleti mu iduka. Nyina abimenye aravuga ati, "muri uyu muryango wacu nta uwiba. Urabyumva?" Ese ibi hari icyo bikubwiye? Ese uyu mubyeyi yavugaga iki? Yavugaga ko kwiba binyuranye n'ibyo abo mu muryango we bafataho urugero, bityo uwo mwana akaba agomba kwiga iryo somo kuko nta n'umwe wo mu muryango we wigeze kwiba. Arerekana urugero rw'umuryango mu gushishikariza umwana we kugira ingeso nziza.
Yohana aratubwira gusa ko, iki ari igipimo cyo tudacumura. Kugira ngo yumvikanishe neza ibi, uyu murongo ukurikiwe n'impamvu nyinshi z'ibyitegererezo birwanya icyaha mu bugingo bw'abizera.
Indi ngingo yo gushishikaza iri mu murongo wa 9: "Umuntu wese wabyawe n'Imana ntakora icyaha, kuko imbuto yayo iguma muri we; kandi ntabasha gukora ibyaha, kuko yabyawe n'Imana." Si ukuvuga ko abizera badafite ubushobozi bwo gukora icyaha. Bibaye bityo byavuguruza imirongo yavuzwe haruguru.
Abantu benshi bafata uyu murongo bakumva ko Yohana yigisha ko Abakristo badashobora gucumura cyangwa ko batazacumura mu buryo busanzwe. Ibi se ni byo Yohana avuga? Oya. Sinemera ko ari byo. “Gukora ibimenyetso" ni insobanuro iyobya. Iyo aba ari byo Yohana avuga, ijambo ry'Ikigereki Prasso Yohana akoresha muri iyi mirongo iri hepfo aha, yagombye gusobanura ibyo kurushaho.
Yohana 3:20 "Kuko umuntu wese ukora ibibi yanga umucyo, kandi ntaza mu mucyo, ngo ibyo akora bitamenyekana"
Yohana 5:29 "Bakavamo, abakoze ibyiza bazukira ubugingo, naho abakoze ibibi bakazukira gucirwaho iteka."
None Yohana aravuga iki? Ijambo "ntashobora" ntirisobanura iteka ubushobozi buke. Rishobora no gusobanura ubushake buke. Imirongo ikurikira yo mu Isezerano Rishya irabyerekena:
Luka 11:5-7 "Arababwira ati: Ni nde muri mwe ufite inshuti, wayisanga mu gicuku, akayibwira ati: Nshuti yanjye, nzimanira imitsima itatu, kuko inshuti yanjye impingutseho ivuye mu rugendo; none nkaba ndafite icyo nyizimanira: uwo mu nzu akamusubiza ati, windushya, namaze kwugarira, ndaryamye, n'abana banjye nabo ni uko; sinshoboye kubyuka ngo nyiguhe."
Luka 14: 20 "Undi ati: Narongoye, nicyo gituma ntabasha kuza."
Mariko 1:45 " Nyamara asohotse, atangira kubivuga no kubyamamaza hose; ni cyo cyatumye Yesu atabasha kongera kujya mu mudugudu wose ku mugaragaro, ahubwo yabaga i musozi no mu butayu; abantu akaba aribo baturuka impande zose bamusanga aho ari."
Mariko 6:3-5 "Mbese si we wa mubaji, mwene Maria, mwene se wa Yakobo, na Yose, na Yuda, na Simoni? Bashiki be nabo ntiduturanye? Ibye birabayobera. Yesu arababwira ati: Umuhanuzi ntabura icyubahiro, keretse mu gihugu cy'iwabo, no mu muryango wabo, no mu nzu yabo. Nuko ntiyashobora kugira igitangaza ahakorera na kimwe, keretse abarwayi bake yarambitseho ibiganza, arabakiza."
1 Abakorinto 10:21 "Ntibishoboka ko munywera ku gikombe cy'Umwami wacu, kandi ngo munywere ku gikombe cy'abadaimoni."
1 Yohana 3 havuga ko tutagomba kugira ubushake bwo gucumura kuko twabyawe na kamere y'Imana. Ibi bisa n'ibiri mu Baroma 6:1-10 bikurikira ibivugwa mu gice cya 5:20-21.
Tuvuge ko umuganga abwiye umunywi w'itabi ufite ibibazo byo mu muhogo ati "Ntukwiriye kongera kunywa itabi." Ibi ntibivuga ko uyu muntu adafite ubushobozi bwo kunywa itabi ahubwo ntakwiriye kwongera kubera ingaruka z'umubiri.
Bigaragara neza mu bugingo bw'umwami Dawidi, wiswe umuntu uri nk'uko umutima w'Imana ushaka, ko abizera bashobora ndetse bajya bagwa mu cyaha gikomeye kandi igihe kirekire bizera Kristo (hamwe n'ibyo bafite byose muri Kristo). Kubaho munsi y'ubutware bw'icyaha nk'abatizera bo mu isi ni ibitumvikana kandi byivuguruza. Bijyana n'ingaruka mbi zirimo no kugera ku gupfa nk'igihano cy'Imana cyo guhagarika gukomeza gucumura.
1 Abakorinto 11:27-32 "Nicyo gituma umuntu wese uzarya umutsima w'Umwami wacu, cyangwa uzanywera ku gikombe cye, uko bidakwiriye azagibwaho n'urubanza rwo gucumura ku mubiri n'amaraso by'Umwami. Nuko umuntu yinire yisuzume, abone kurya kuri uwo mutsima no kunywera kuri icyo gikombe: kuko upfa kurya, akanywa atitaye ku mubiri w'Umwami, aba aririye, kandi aba anywereye kwishyiraho gucirwaho iteka: ndetse nicyo gituma benshi muri mwe bagira intege nke, abandi bakarwaragura, abandi benshi bakaba basinziriye. Ariko twakwisuzuma, ntitwagibwaho n'urubanza. Nyamara, iyo ducirwa urubanza n'Umwami wacu duhanirwa na we kugira ngo tutazacirirwaho iteka hamwe n'ab'isi."
1 Yohana 5:16-17 "Umuntu nabona mwene se akora icyaha, kitari icyo kumwicisha, nasabe, kandi Imana izamuhera ubugingo abakora ibyaha bitari ibyo kubicisha. Hariho icyaha cyicisha: si cyo mvuze ko agisabira. 17 Gukiranirwa kose ni icyaha, nyamara hariho icyaha kiticisha."
Ingaruka za kamere
(Kubana n'icyaha kizwi mu bugingo)
Imirongo y'ingenzi:
Zaburi 66:18 "Iyaba naribwiraga ibyo gukiranirwa mu mutima wanjye, Uwiteka ntaba anyumviye"
Zaburi: 32:3-4 "Ngicecetse, amagufka yanjye ashajishwa no kuniha kwanjye umunsi ukira kuko ukuboko kwawe ku manywa na n'ijoro kwandemereraga, ibyuya byanjye bigahinduka nk'amapfa yo mu cyi."
1 Yohana 1:6 "Nituvuga yuko dufatanije nayo, tukagendera mu mwijima , tuba tubeshye, tudakurikiza ukuri."
(1) Gutakaza ubumwe n'Imana no gutakaza kuyoborwa n'Umwuka Wera n'imbuto ze mu bugingo (reba 1 Yohana 1:5-7). Icyaha gitera agahinda kandi kikazimya Umwuka (Abefeso 4:30; Abatesaroniki 5:19) Icyaha gihungabanya ubugingo bwo gusenga (Zaburi 66:18), ubuhamya bwacu (Ibyakozwe 1:8), kwiga Bibiliya (1 Abakorinto 2:10-16; Abefeso 3:16 n'ikurikira); ni ukuvuga imirimo yose y'Umwuka Wera mu bugingo bw'Abizera. Umurimo w'Umwuka Wera ntuba ukibaye uwo kwemeza.
1 Yohana 1: 5-7 "Ubu ni bwo butumwa twumvise buvuye kuri we, tukabubabwira, yuko Imana ari umucyo, kandi ko muri yo hatari umwijima na muke. Nituvuga yuko dufatanije nayo, tukagendera mu mwijima, tuba tubeshye, tudakurikiza ukuri: ariko rero, iyo tugendeye mu mucyo, nk'uko nayo iri mu mucyo, tuba dufatanije ubwacu, kandi amaraso ya Yesu Umwana wayo atwezaho ibyaha byose."
Abefeso 4:30 "Kandi ntimuteze agahinda Umwuka Wera w'Imana wabashyiriweho kuba ikimenyetso, kugeza ku munsi wo gucungurwa."
1 Abatesalonike 5:19 "Ntimukazimye Umwuka w'Imana"
Zaburi 66:18 "Iyaba naribwiraga ibyo gukiranirwa mu mutima wanjye, Uwiteka ntaba anyumviye."
1 Abakorinto 2:10-16 "Ariko Imana yabiduhishurishije Umwuka wayo: kuko Umwuka arondora byose, ndetse n'amayoberane y'Imana. 11 Mbese ni nde mu bantu wamenye ibyo undi atekereza, keretse umwuka wa wawundi umurimo? N'iby'Imana niko biri; ntawabimenya keretse Umwuka wayo. 12 Ariko twebweho ntitwahawe ku mwuka w'iyi si, ahubwo twahawe uwo Mwuka uva ku Mana, kugira ngo tumenye iby'Imana yaduhereye ubuntu, 13 aribyo tuvuga; ariko ntitubivugisha amagambo akomoka mu bwenge bw'abantu ahubwo tubivugisha akomoka ku Mwuka, dusobanuza iby'Umwuka iby'Umwuka bindi. 14 Ariko umuntu wa kamere ntiyemera iby'Umwuka w'Imana: kuko ari ubupfu kuri we, akaba atabasha kubimenya, kuko bisobanurwa mu buryo bw'Umwuka. 15 Ariko umuntu w'Umwuka arondora byose, nyamara ubwe ntawe umurondora. 16 Mbese ni nde wigeze kumenya icyo Uwiteka atekereza, ngo amwigishe? Nyamara twebwe dufite gutekereza kwa Kristo."
Abefeso 3:16-19 "Ngo abahe, nk'uko ubutunzi bw'ubwiza bwe buri, gukomezwa cyane mu mitima yanyu ku bwo Umwuka we; 17 kandi ngo Kristo ahore mu mitima yanyu ku bwo kwizera, kugira ngo, ubwo mumaze gushorera imizi mu rukundo, mukaba mushikamye, 18 muhabwe imbaraga zo kumenyera hamwe n'abera bose ubugari, n'uburebure bw'umurambararo, n'uburebure bw'igihagararo, n'uburebure bw'ikijy'epfo bwarwo ubwo ari bwo, 19 mumenye n'urukundo rwa Kristo ruruta uko rumenywa; ngo mwuzuzwe kugera ku kwuzura kw'Imana."
(2) Akababaro, kubura ibyishimo, kubera kuyoborwa na kamere n'icyaha.
Zaburi 32:3-4 "Ngicecetse, amagufka yanjye ashajishwa no kuniha kwanjye umunsi ukira. 4 Kuko ukuboko kwawe ku manywa na nijoro kwandemereraga, ibyuya byanjye bigahinduka nk'amapfa yo mu cyi."
(3) Kuyoyoka cyangwa gusesagura ubutunzi bw'Umwuka, ibitekerezo cyangwa umubiri.
Abefeso 5:18 "Kandi ntimugasinde inzoga zirimo ubukubaganyi: ahubwo mwuzure Umwuka."
(4) Imirimo ya kamere n'ingaruka zayo ziteye ubwoba.
Abagalatiya 5:19-21 "Dore imirimo ya kamere iragaragara; ni iyi: gusambana, no gukora ibiteye isoni, n'iby'isoni nke, 20 no gusenga ibishushanyo, no kuroga, no kwangana, no gutongana, n'ishyari, n'umujinya, n'amahane, no kwitandukanya, no kwirema ibice, 21 no kugomanwa, no gusinda, n'ibiganiro bibi, n'ibindi bisa bityo. Ndababwira hakiri kare, nk'uko nababwiye kera, yuko abakora ibisa bityo batazaragwa ubwami bw'Imana."
Abagalatiya 5:26 "Twe kwifata uko tutari, twenderanya, kandi tugirirana amahari."
(5) Uguhana kw'Imana, ukuboko kuremereye kw'Imana ku bugingo bwacu ngo biduhindure.
Abaheburayo 12: 5-10 "Kandi mwibagiwe kwa guhugura kubabwira nk'abana ngo: Mwana wanjye, ntugasuzugure igihano Uwiteka ahana, kandi ntugwe isari, n'agucyaha. 6 Kuko uwo Uwiteka akunze, ari we ahana, kandi akubita ibiboko abo yemera bose ko ari abana be. 7 Ni mwihanganira ibihano, muba mugaragaje ko muri abana b'Imana. Mbese ni mwana ki udahanwa na se? 8 Ariko niba mudahanwa nk'abandi bose, noneho muba muri ibibyarwa mutari abana nyakuri. 9 Ko dufite ba data batubyaye ku mubiri, bakaduhana, na twe tukabubaha: ntidukwiriye kurushaho cyane kugandukira Se w'imyuka tugahoraho? 10 Kuko ba bandi baduhanaga iminsi mike nk'uko byari bibabereye byiza, naho uwo aduhanira kugira ngo bitubere byiza, dusangire kwera kwe."
1 Abakorinto 11:29-32 "Kuko upfa kurya, akanywa, atitaye ku mubiri w'Umwami, aba aririye, kandi aba anywereye kwishyiraho gucirwaho iteka: ndetse nicyo gituma benshi muri mwe bagira intege nke, abandi bakarwaragura, abandi benshi bakaba basinziriye. Ariko twakwisuzuma, ntitwagibwaho n'urubanza. Nyamara, iyo duciriwe urubanza n'Umwami wacu, duhanirwa na we kugira ngo tutazacirwaho iteka hamwe n'ab'isi."
Zaburi 32:4 "Kuko ukuboko kwawe ku manywa na n'ijoro kwandemereraga, ibyuya byanjye bigahinduka nk'amapfa yo mu cyi."
(6) Ubumwe burimo igitotsi n'agahinda ku bo tubana, cyane cyane abo mu miryango yacu.
Abagalatiya 5:15 "Ariko rero nimushikurana, mugaconshomerana, mwirinde mutamarana"
Abaheburayo 12:15 "Mwirinde hatagira umuntu ugwa akava mu buntu bw'Imana, kandi hatagira umuzi wo gusharira umera, ukabahagarika imitima, abenshi bagahumana."
(7) Ugutakaza ubuhamya bwacu mu isi no kwubahuka Umwami.
1 Petero 2:12-15 "Mugire ingeso nziza hagati y'abapagani, kugira ngo, nubwo babasebya nk'abakora nabi, nibabona imirimo yanyu myiza, izabatere guhimbaza Imana ku munsi wo kugendererwamo. Mugandukire ubutware bwose bw'abantu ku bw'Umwami wacu: naho yaba umwami, kuko ari we usumba bose, cyangwa abatware, kuko aribo batumwe na we guhana inkozi z'ibibi, no gushima abakora neza. Kuko ibyo Imana ishaka ari uko muzibisha abantu b'abapfapfa, batagira icyo bamenya, gukora neza kwanyu."
1 Petero 3:15-17 "Ahubwo mwubahe Kristo mu mitima yanyu, ko ari we Mwami, kandi mube mwiteguye iteka gusubiza umuntu wese ubabajije impamvu z'ibyiringiro mufite, ariko mufite ubugwaneza, mwubaha, kandi mufite imitima itabacira urubanza, kugira ngo, nubwo babasebya, batuka ingeso zanyu nziza zo muri Kristo, bamware. Ibyiza n'uko mwababazwa babahora gukora ibyiza, niba aribyo Imana ishaka, kuruta ko mwababazwa babahora gukora ibibi."
1 Petero 4:15-16 "Ntihakagire umuntu wo muri mwe ubabazwa, bamuhora kwica cyangwa gukora inabi yindi cyangwa kuba kazitereyemo. 16 Ariko umuntu nababazwa, azira kuba umukristo, ntagakorwe n'isoni; ahubwo ahimbaze Imana kubw'iryo zina."
(8) Gutakaza ingororano imbere ya Bema (Intebe y'imanza) ya Kristo.
1 Abakorinto 3:12-15 "Ariko umuntu niyubaka kuri urwo rufatiro izahabu, cyangwa ifeza, cyangwa amabuye y'igiciro cyinshi, cyangwa ibiti, cyangwa ibyatsi, cyangwa ibikenyeri, 13 umurimo w'umuntu wese uzerakanwa. Urya munsi ni wo uzawerekana, kuko uzahishuzwa umuriro, akaba ari wo kandi uzagerageza umurimo w'umuntu wese. 14 Umurimo w'umuntu, uwo yubatse kuri urwo rufatiro, n'ugumaho, azahabwa ingororano; 15 ariko umurimo w'umuntu n'ushya, azabura inyungu, nyamara ubwe azakizwa, ariko nk'ukuwe mu muriro."
2 Abakorinto 5:10 "Kuko twese dukwiriye kuzagaragara imbere y'intebe y'imanza ya Kristo, kugira ngo umuntu wese ahabwe ibikwiriye ibyo yakoze akiri mu mubiri, ari ibyiza cg ibibi."
Ingaruka zo gukomeza kwigaragambya kugaragara
Ku byavuzwe haruguru hiyongeraho ibikurikira:
(1) Ibihano birushijeho gukomera biva mu kuboko kuremereye kw'Imana.
Zaburi 32:4 "Kuko ukuboko kwawe ku manywa na nijoro kwandemereraga, ibyuya byanjye bigahinduka nk'amapfa yo mu cyi. Sela."
Abaheburayo 12:6 "Kuko uwo Uwiteka akunze, ari we ahana, kandi akubita ibiboko abo yemera bose ko ari abana be."
(2) Iyo bikomeje ni ngombwa ko Itorero rifata icyemezo cyagera no ku gucibwa mu itorero.
2 Abatesalonike 3:6-15 "Nuko, bene Data, turabategeka mu izina ry'Umwami wacu Yesu Kristo, kuzibukira mwene Data wese ugenda yica gahunda, cyangwa udakurikiza amabwiriza mwahawe na twe. 7 Ubwanyu muzi uko mukwiriye kutwigana, kuko tuticaga gahunda muri mwe, 8 cyangwa ngo tugire uwo turya iby'ubusa, ahubwo twagiraga umuhati n'imiruho, dukora ku manywa na nijoro, kugira ngo tutagira umuntu muri mwe turemerera. 9 Icyakora, si uko tudafite ubutware, ahubwo ni ukugira ngo tubiheho icyitegererezo, ngo mugere ikirenge mu cyacu; 10 kuko iki ari cyo twabategetse tukiri kumwe na mwe, ngo umuntu wese wanga gukora ntakarye. 11 Twumvise yuko hariho bamwe bo muri mwe bagenda bica gahunda, batagira icyo bakora, ahubwo bakaba ba kazitereyemo. 12 Nuko rero, abameze batyo turabategeka tubihanangiriza mu Mwami Yesu Kristo, gukorana ituza, ngo babone uko barya ibyo kurya byabo ubwabo. 13 Ariko mwebweho, bene Data, ntimugacogorere gukora neza. 14 Kandi nihagira umuntu utumvira ijambo ryacu ryo muri uru rwandiko, mumumenye, mumuhe akato, kugira ngo akorwe n'isoni. 15 Ariko ntimumutekereze ko ari umwanzi wanyu, ahubwo mumuhugure nka mwene So."
Matayo 18:17 "Kandi niyanga kwumvira abo, uzabibwire itorero: niyanga kuryumvira na ryo, azakubeho nk'umupagani cyangwa umukoresha w'ikoro."
(3) Guhana kw'Imana kugera ku gupfa.
1 Abakorinto 11:30 "Ndetse ni cyo gituma benshi muri mwe bagira intege-nke, abandi bakarwaragura, abandi benshi bakaba barasinziriye."
1 Yohana 5:16 "Umuntu nabona mwene Se akora icyaha, kitari icyo kumwicisha, nasabe, kandi izamuhera ubugingo abakora ibyaha bitari ibyo kubicisha. Hariho icyaha cyicisha: si icyo mvuze ko asabira."
Ni ukuri abizera bashikamye muri Kristo ntibashobora gutakaza agakiza, agakiza gatangwa n'umurimo wuzuye w'Umukiza wicaye iburyo bw'Imana atuvuganira. Ariko ukur ko Ibyanditswe Byera bitwereka, ni uko n’abizera bagumye mu bumwe n'Imana bagahangana n'icyaha mu kwizera kw'ubugingo bwabo, bashobora kugwa mu buryo bw'icyaha bukomeye nka Dawidi. Ibi bishobora kubaho bidatewe n'uko umuntu atakijijwe by'ukuri ahubwo ari ukunanirwa kuguma mu bugingo n'imbaraga z'Umwuka w'Imana.
Turizera ko iyi nyigisho y’amahoro y'iteka y'umwizera yabafashije. Intego yo gusobanukirwa amahoro yacu ni ibyiringiro bidushishikariza kubaho uko Imana ishaka. Nta kubaho umuntu atagira icyo yitaho cyangwa gufata Umwami nk'uwo dufiteho uruhare n'iyo tutaramwizera. Twibuke ko Imana ari Data wa twese uri mu ijuru . Mu rukundo rwe ahana abana be ngo abigarurire. Intumwa Pawulo yashyize ukwizera kwayo mu kwiringirwa kw'ubuntu bw'Imana. Nubwo bamwe bumva ibi nk'aho Imana yashyize impano zayo muri Pawulo, ndizera ko icyo yabikije, bisobanura ngo, "icyabikijwe" ni ukwizera kwe kw’umurimo wuzuye wa Kristo nk'ifatiro ry'agakiza ke. Pawulo, yiringiraga ko ibyo bizarindwa kugeza ubwo akaga kose no kuneshwa kose k'ubu bugingo bizashiraho igihe cyo kuza k'Umwami.
Related Topics: Basics for Christians


text:
Urubyiruko rwinshi rwiganjemo abanyeshuri n’abarangije kwiga, rwazindukiye i Gikondo ahazabera imurikagirusha mpuzamahanga baje kwaka akazi.
Mu gihe habura iminsi mike ngo hatangire imurikagurisha mpuzamahanga, imyiteguro irarimbanije aho icyo gikorwa kizabera, abashoramari bari kuzana ibicuruzwa byabo abandi bari kubaka aho bazashyira ibikorwa byabo.
Iyo uri kugenda ahazabera iri murikagurisha, ushobora gukeka ko ryatangiye kubera abantu benshi biganjemo urubyiruko, aho abenshi muri bo baje gushaka akazi.
Umurundikazi Umurungi Ange aganira na Makuruki.rw yadutangarije ko yaje kwaka akazi muri Expo kuko nta kazi asanzwe afite, gusa ngo arabona nta cyizere afite bitewe n’umubare munini w’abaka akazi muri iyi Expo.
Yagize ati "Nta cyizere mfite cyo kubona akazi kuko hano hari abantu benshi kandi biranagoye kubona uwakaguha atakuzi."
Imurikagurisha mpuzamahanga rizatangira ku wa 27 Nyakanga 2016 rirangire ku wa 10 Kamena 2016.
Urubyiruko ruracicikana ahazabera Expo bashaka akazi
Kuri bamwe icyizere ni gike
Abanyamahanga baje kumurika, inyuma yabo huzuye abaje kwaka akazi
Abaje kwaka akazi bahagaze mu matsinda bategereje akazi
Bahageze mu bibanza bategereje ba nyira byo


text:
Umuyobozi w’Akarere ka Karongi, Ndayisaba Francois avuga ko hagenda hashakishwa uburyo bwakwifashishwa ngo inka zitangwa muri gahunda ya Girinka zifatwe neza kandi harindwe ko zibwa, nabwo bakaba basanga buzafasha.
Ati˝Ni igitekerezo nk’Akarere twagize, twasanze hari igihe umuntu wahawe inka ashobora kurwara nta wundi umufasha kuyitaho, ashobora kuyifata nabi kubera izindi mpamvu cyangwa ikaba yanagurishwa.
Uyu muntu rero wa kabiri uzajya aba yagaragajwe nk’uziturwa, yafasha muri cya gihe uwayihawe yagize ikibazo, mu gihe ari kubona ayifata nabi akamuhwitura cyangwa agatanga amakuru yemwe anayicungira hafi ku buryo itagurishwa rwihishwa.˝
Ku ruhande rw’abaturage, nabo ngo basanga ubu buryo bwafasha ku kwita no kurinda inka zitangwa muri gahunda ya Girinka.
Uwamahoro Valentine utuye mu Murenge wa Gashari ati ˝Umuntu yamaze gutangazwa ko ariwe inka itanzwe iziturwa, yatangira kuyitekereza agaharanira icyatuma ibaho neza kuko niyo abateho amakiriro, ntawayifata nabi rero cyangwa ngo ayigurishe ahari areba.˝
Rubayiza Cléophace wo mu Murenge wa Gitesi nawe ati: ˝Iyo gahunda yafasha cyane,kuko ubwo nyuma y’ubuyobozi haba hari umuntu wundi ucungira hafi.˝
Akarere ka Karongi karatangaza ibi nyuma y’uko kugeza ubu kemeza ko inka 214 mu zimaze gutangwa muri gahunda ya Girinka zaburiwe irengero burundu, 190 muri zo zikab ari izagurishijwe rwihishwa, naho 24 zikibwa.


text:
Abakristo bo mu gihugu cy’Ubuhinde bahuriye hamwe mu muhango wo kwibuka bagenzi babo bagera ku ijana bishwe n’intagondwa z’Abahindu,ni mugitero zabagabyeho mu myaka irindwi ishize maze abakristo bagera ku ijana bakahasiga ubuzima.
Nkuko ikinyamakuru The Christian Post kibitangaza,ni umuhango wahurije hamwe abakristo cyane cyane abakomoka mu gace ka Orissa aho icyo gitero cyabereye ,nubwo abakristo mu gihugu cy’Ubuhinde bakomeje kugenda bahura n’itotezwa rishingiye kumyizerere yabo,Arikibishopu Mgr. John Barwa avuga ko Abakristo bo mu gace ka Orissa nubwo bakomeza guhura n’iryo totezwa kwizera kwabo kwarushijeho gukomera mu gihe bahuye n’itotezwa nk’iryo ry’imyemerere yabo.
Yagize ati“nubwo Abakristo hano bagiye batotezwa ndetse bagakorerwa ibintu biteye ubwoba n’abatemera Ubukristo,ntibigeze bacika integer ndetse no kwizera kwabo ntibagushidikanyaho ahubwo bagiye bagwiza imbaraga mu kwizera no mu rukundo bakunda Yesu Kristo.”
Abahindekazi bashyira indabo ku mva zabamwe mubaguye muri cyo gitero
Iki gitero cyahitanye ubuzima bw’abo bakristo cyabaye kuwa 31 z’ukwezi kwa munani 2008 mu gace ka Orissa. Abakristo bagera ku 56000 basigaye badafite aho gukinga umusaya nyuka y’icyo gitero kibasiye insengero 300 n’ingo z’abakristo zibarirwa mu bihumbi.
Uyu muhango wo kwibuka abaguye muri cyo gitero,abavuze bose bagaragaje ko hakwiye gukorwa ubutabera ababigizemo uruhare bose bagashyikirizwa ubutabera kugira ngo harandurwe umuco wo kudahana,akarengane no gutonesha nkuko itegeko nshinga ry’icyo gihugu ribitegeka.


text:
by www.amakururwanda.com
Abaturage b'akarere ka Gakenke bicaye baganira n'ubuyobozi bw'ako karere (Ifoto/Kigali Today)
Imiryango 3722 yo mu mirenge 19 igize Akarere ka Gakenke yibanira n’amatungo mu nzu imwe.
Iyi mibare yagaragajwe nyuma ya
gahunda yashyizweho n’ubuyobozi bw’aka karere yo gusura urugo ku rundi
yakozwe nyuma y’aho hagaragariye indwara y’amavunja.
Ihene, intama, inkoko, inkwavu, imbeba
za kijyambere, ingurube n’ayandi matungo magufi byoroshye kwibasirwa
n’abajura ni yo abana n’abaturage.
Aya makuru yatangajwe n'umuyobozi
w’Akarere ka Gakenke uvuga ko abaturage babana n'aya matungo kugira ngo
batayiba kuko byoroshye ko yibasirwa n'abajura.
Nzamwita Déogratias yagize ati, "
Imiryango twasanze ibana n’amatungo twabagiriye inama zo kurekera
amatungo mu biraro ibiraro ndetse tubabwira ko nta bantu baziba amatungo
yabo”.
Nzamwita yakomeje avuga ko bakajije
amarondo mu baturage ndetse igihe hazaba habayeho ibikorwa by’ubujura
abantu bazaba baraye irondo bakaba bazabiryozwa.
Muri gahunda yo gusura urugo ku rundi
irimo gukorwa muri iyi minsi mu karere ka Gakenke hamaze gusurwa ingo
zisaga ibihumbi 75 mu ngo ibihumbi 80 zituye akarere ka Gakenke
Akarere ka Gakenke gakomeje ibikorwa
byo guhashya umwanda, mu mpera z’umwaka wa 2014 hakozwe umukwabu wo
kureba abantu barwaye amavunja; abasaga 356 bakaba barafashwe ndetse
bajyanwa no kwa muganga barahandurwa.
Related Posts by Categories


text:
Mu nama nyunguranabitekerezo yahuje RRA n’abahagarariye abikorera mu Mujyi wa Kigali, ku wa 22 Ukuboza 2016, Komiseri Ushinzwe imisoro y’imbere mu gihugu, Kayigi Aimable, yavuze ko icyahindutse mu imenyekanisha musoro ryari risanzwe ari uko kugenzura amakuru yatanzwe bizajya bihita bikorwa ako kanya.
Yasobanuye ko hari ubwo umuntu yajyaga atanga amakuru, akazamenyeshwa nyuma ko hari aho yakoze amakosa, akaba yahabwa n’ibihano, gusa ngo iri koranabuhanga rizajya riguha ubutumwa bukubwira aho watanze nimero (TIN) itari yo cyangwa niba umusoro uri kumenyekanisha udahwanye n’uri ku nyemezabuguzi yatanzwe na EBM.
Ati” Biriya ikoranabuhanga rigenzura, biri mu nyungu z’abasora. Irabarinda cya kibazo cyo kuba wabwirwa uti ‘zana wa musoro wongereho n’ibihano’ ahubwo abe yabibonye hakiri kare kugira ngo bimufashe kubikosora.”
Kayigi kandi yagiriye abacuruzi inama yo kujya bishyura umusoro bakoresheje uburyo bwa e-payment ni ukuvuga kuvana amafaranga kuri konti zabo bakayohereza ku ya RRA batabanje kuyabikuza kuko bizabarinda gutakaza umwanya batonze umurongo mu mabanki cyangwa kuba bayamburwa n’abajura.
Bamwe mu bikorera bari bitabiriye iyi nama, bakiriye neza iri koranabuhanga rivuguruye aho bemeje ko rizabarinda kugwa mu bihano akenshi byanaturukaga ku makosa y’abacungamutungo babo.
Bitwayiki André uhagarariye abikorera mu Mujyi wa Kigali ati” Byari biteye impungenge aho wamenyekanishaga inyemezabuguzi rimwe na rimwe iriho amakosa, ukazabihanirwa nyuma y’igihe runaka. Ubu baduhaye amahirwe yo kuba wabikosora noneho ntuzagire ikibazo nyuma y’imenyekanisha.”
Ku kijyanye no kwishyura hakoreshejwe e-payment, Bitwayiki yavuze ko abatangiye kuyikoresha bibarinda kugwa mu mutego wo kuba batuma umuntu kubishyurira, aho kubikora amafaranga akayakubita umufuka akababeshya ko yishyuye.
Biteganyijwe ko iri koranabuhanga rizatangira gukoreshwa ku itariki ya 15 Mutarama 2017.
Ni mu gihe kandi hashize amezi ane RRA ishyize hanze urutonde rwa sosiyete 25 zatanze inyemezabuguzi za baringa zifite agaciro ka miliyari zisaga 38 z’amafaranga y’u Rwanda, ku bacuruzi 776, bagamije kunyereza imisoro.
Muri TVA ihwanye na miliyari 12(Ubariyemo n’ibihano) zari zaranyerejwe na bariya bacuruzi, RRA itangaza ko asaga miliyari 1 na miliyoni 100 ariyo amaze kugaruzwa.
Abagera kuri 340 muri 776 bo basinye amasezerano agaragaza uburyo bazagenda bishyura mu byiciro.


text:
Nyirishema Michel wari wararangije igihano cy’igifungo yakatiwe n’inkiko gacaca kubera uruhare yagize muri Jenoside yakorewe Abatutsi, yashatse kwicisha icyuma Mbayiha Mathias umwe mu nyangamugayo za gacaca zamuciriye urubanza.
Nyuma y’amezi ane arangije igifungo cy’imyaka 19 yari yarakatiwe, Nyirishema Michel w’imyaka 44 ukomoka mu Murenge wa Munyaga mu Karere ka Rwamagana, yagiye muri farumasi ya Mbayiha w’imyaka 80, umwe mu bamuciriye urubanza, ashaka kumwica.
Ku wa Gatatu w’iki cyumweru nibwo Nyirishema yagiye muri Farumasi ya Mbayiha, amubwira ko arwaye mu myanya ndangagitsina, ajijisha ngo amubone urwaho.
Mbere yo kujya kumureba ngo yafashe umuti w’amenyo(colgate) asiga ku bugabo bwe, ashaka kugaragaza ko arwaye.
Mu kiganiro yagiranye na IGIHE, Umuvugizi wa Polisi mu Ntara y’Uburasirazuba, IP Kayigi Emmanuel yagize ati “Yamusabye ko bajya mu cyumba akamwereka uko arwaye. Yakoze mu mufuka w’ikote akuramo icyuma, afata akaboko uwo musaza aramubwira ati ‘ubu nanjye ngufiteho ububasha nk’ubwo mwangizeho igihe mwamburanishaga ari wowe perezida wa gacaca.’”
IP Kayigi yakomeje avuga ko Mbayiha yatabaje ari na ko asaba imbabazi Nyirishema, umukobwa umukorera muri farumasi arabumva.
Ubwo uyu mukobwa yabazaga ibibaye uwo mugabo yavanye wa musaza mu cyumba amuzana muri farumasi ahagaragara, amubwira ko imbaraga yari afite mu gihe cya gacaca uwari we wese yazigira.
“Umukobwa yafashe cya cyuma ashaka kukimwaka kiramukomeretsa, umugabo aramubwira ati ndamwica nawe nkwice, noneho undi ararekura.”
Abantu bakomeje guhurura havamo umwe aramufata amwaka icyo cyuma, bahita babimenyesha abashinzwe umutekano.
IP Kayigi yakomeje ati “Ubu afungiye kuri Station ya Polisi ya Kigabiro i Rwamagana. Yatubwiye ko atashakaga kwica uriya musaza ahubwo yashakaga kumukanga, ngo amwereke ko yababajwe n’imyaka yakatiwe muri gacaca.”
“Icyaha uyu mugabo akurikiranyweho gihanwa kimwe n’ubwicanyi, iyo batamufata ashobora kuba yari kumwica. Ingingo ya 140 iteganya ko igihano cy’umuntu wishe undi ari igifungo cya burundu. ”
"Polisi iri gukora dosiye kugira ngo iyishyikirizwe parike. Ntabwo umuntu akwiye kuzira akazi akora cyangwa yakoze…uzashaka kwitwaza imbaraga ze cyangwa imitekerereze ye agashaka kuziza umuntu akazi akora, amategeko ntazabyihanganira kandi n’abanyarwanda ntibazamwihanganira.”


text:
Fespad: Amatorero y’ibihugu mu guhatanira umwanya wa mbere mu mbyino gakondo
Kuri uyu wa Gatanu tariki 1 Werurwe 2013, kimwe mu bikorwa byari bitegerejwe cyane muri Fespad kigomba guhuza amatorero abyina umuco gakondo yaturutse mu bihugu bitandukanye n’Itorero ry’igihugu Urukerereza bahatanira umwanya wa mbere muri Afurika mu myino z’umuco gakondo.
Amatsinda abyina umuco gakondo yaturutse mu bihugu bitandukanye nka Repubulika Iharanira Demokarasi ya Congo, Uganda, u Burundi, Misiri, Namibia n’Urukerereza ruhagarariye u Rwanda araba amurika ibyiza by’umuco w’ibihugu (...)
Kuri uyu wa Gatanu tariki 1 Werurwe 2013, kimwe mu bikorwa byari bitegerejwe cyane muri Fespad kigomba guhuza amatorero abyina umuco gakondo yaturutse mu bihugu bitandukanye n’Itorero ry’igihugu Urukerereza bahatanira umwanya wa mbere muri Afurika mu myino z’umuco gakondo.
Amatsinda abyina umuco gakondo yaturutse mu bihugu bitandukanye nka Repubulika Iharanira Demokarasi ya Congo, Uganda, u Burundi, Misiri, Namibia n’Urukerereza ruhagarariye u Rwanda araba amurika ibyiza by’umuco w’ibihugu bahagaragariye binyuze mu mbyino.
Itorero ryegukana umwanya wa mbere rirahabwa igikombe, n’ibindi bihembo bitandukanye ariko byakomeje kugirwa ibanga na RDB, yateguye Fespad 2013.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyamasheke: Umurenge wa cyato wongeye kwegukana igikombe cy’imihigo mu karere
Ku itariki ya 5/6/2012, mu cyumba cy’inama cy’akarere ka Nyamasheke hatangarijwe ku mugaragaro uko imirenge yarushanijwe mu mihigo y’umwaka ushize, hanahembwa imirenge yaje ku isonga mu kwesa More...
Isoko rinini ry’ikawa y’u Rwanda ryatumye umusaruro wiyongera
Isoko rinini ry’icyayi cy’u Rwanda ku isoko mpuzamahanga ndetse n’igiciro cyazamutse byatumye abahinzi bongera umusaruro w’ikawa ku kigero cya 25.7% mu mezi atatu ya mbere y’uyu More...


text:
Uko wagirira isuku icyuma gikoreshwa mu gikoni
Icyuma gikoreshwa mu gikoni mu gukata ibyo guteka kiba kigomba kugirirwa isuku ihagije kuko hari ubwo usanga abantu bakoresha icyuma kikagera ubwo kizana ingese,ugasanga cyarahinduye ibara kubera umwanda bitewe n’uburyo bagifata nabi,nyamara ziriya ngese iyo zigiye mu byo kurya bigira ingaruka ku buzima bw’umuntu kuko icyuma kidafite isuku kiba cyirimo udukoko( bacteries) twanduza ibiribwa cyane cyane kugikatisha ibiribwa ari bibisi.
Uburyo bworoheje bwo kugirira isuku icyuma
1. Uko umaze gukoresha icyuma ugomba guhita ucyoza neza n’amazi ukavanaho ibyo umaze kugikatisha.
2. Iyo umaze kugikatisha ibintu bifite amakashi cyangwa bigifataho ukirambika mu mazi ariko isabuni yoza ibyombo,maze maze ukacyogesha iponje witonze ukamaraho imyanda yose.
3. Iyo icyuma cyazanye umugese ucyogesha vinegere n’amazi ashyushye n’isabuni isanzwe yoza ibyombo ukagikubisha icyogesho wogesha ibyombo.
4. Fata icyuma ugishyire mu mazi yatuye cyane kugirango udukoko tushobora kwanduza ibiribwa dupfe.
5. Hanagura icyuma neza n’agatambaro gafite isuku ukirambike ahantu hafite isuku cyumuke neza kugira ngo utakibika kigitose ari nabyo bituma kizana umugese.
6. Kibike mu gikoresho cyabugenewe kandi gifite isuku kandi cyumutse kuburyo kitazazana umugese.
7.Ugomba kandi kugira ibyuma birenze kimwe usimburanya mu kubikoreshakandi icyuma ukoresha ukata ibyo guteka ntikiber ari nacyo ukatisha ibiribwa barya ari bibisi.
Ubu nibwo buryo wakorera isuku ihagije icyuma gikoresha wa mu gikoni mu gukata ibyo guteka.
Source ;wikihow
Nziza paccy


text:
Ibyo kwitondera mu gihe umuntu ashaka kurushinga Pasteur Desire Habyarimana
Mbere yo gushyingirwa, ni ngombwa kubanza gutekereza neza no kwitonda mbere yo gutangira uwo mushinga kuko utabyitondeye wazakwicyuza.
Kubw’ izo mpamvu, ugiriwe inama yo kutiyemeza gushaka utarabitekerezaho neza. Timoteyo wa 1, 5:8 haranditse ngo: ”Ariko niba umuntu adatunga abe, cyane cyane abo mu rugo rwe, aba yihakanye ibyizerwa, kandi aba abaye mubi hanyuma y’ utizera”, ni ukuvuga ngo ukoze gutyo arutwa n’ umuntu utarakira agakiza. Umuntu wese uvuga ko akijijwe akaba adatunze umuryango we nk’ uko ijambo ry’ Imana rivuga aba yihakanye Yesu.
Ibyo byerekana rero ko ushobora gushyingirwa bikakuviramo gutakaza agakiza kawe bityo ukabura ijuru. Ibi ntibivuze ko uba ukoze icyaha cy’ ubusambanyi ariko uba unaniwe kuzuza inshingano zawe zo gutunga umuryango wawe, icyo gihe ugereranywa n’ umuntu uhakanye ukwizera kwe. Usomye urwandiko rwa Tito 2:5 havuga hati: ”No kudashayisha, no kwirinda gusambana, no kwita ku by’ ingo zabo, no kugira neza, bagandukira abagabo babo kugira ngo ijambo ry’ Imana ridatukwa”.
Usanga Tito avuga kuby’ abantu bashatse ariko ntibigera babona urubyaro. Ibyo avuga nawe birakureba kuko ushobora gufasha abantu batishoboye uhura nabo. Ugiye mu gitabo cya Tito, usanga yandika inkuru z’ abagore bashaje abasaba guhugura abagore bakiri bato avuga ati: ”Abagore bakuze nibatoze abakiri bato”. Ntitumenyereye kubona umugabo abwirwa gukunda abana abyaye ariko ni ibisanzwe ko umugore abazwa akanasabwa kubakunda. Iyo nkurikije umubabaro umugore abona ari ku bise mbona biteye impuhwe ku buryo numva nta ukwiriye kwirirwa asaba umugore gukunda abana.
Abantu benshi bitwa ko bakijijwe bashinga ingo batiteguye ndetse bakirengagiza ko bashobora gutenguhwa. Nkunda kubwira abasore iminsi yose ko bamenyereye kwiberaho ntacyo bashyira mu nda, bashobora no kumara icyumweru badacanye akariro mu rugo. Iyo umusore atarashaka, kugira amafaranga cyangwa kutayagira ntacyo biba bimubwiye aragenda n’ ubundi akitemberera kandi yabwiriwe. Iyo umusore bimuyoboye, agakena kugeza n’ aho abura isabune yo gufura, arivugira ati: ”Nta kibazo”. Icyo gihe afata umusore afata umwenda we akawanika mu kayaga kugirango ubashe kuvamo icyuya bityo nyuma y’ iminsi 2 akongera kuwambara.
Nicyo gituma mbwira urubyiruko ibihe byose ko niba utiteguye udakwiriye gushyingirwa. Kubera ko niba ushyingiwe, uba wiyemeje ko mu rugo rwawe hatazabura icyo kurya. Ibi bivuga ko uba umenyesheje isi yose ko witeguye bihagije, yuko uzatunga urugo rwawe nta mpungenge. Icyo gihe, si igihe cyo kujya gusabiriza ubufasha, kukoiyo ugize uti: ”Ngeze igihe cyo gushaka”, ubwo uba wiyemeje ku mugaragaro ko uzatunga urugo rwawe.
Nicyo gituma hari amoko abanza kubaza umusore ugeze mu kigero cyo gushaka niba afite inzu yo kubamo. Mu yandi moko bashobora kubaza umusore uzarongora bati: ”Uzarongora ute utarubaka?”. Niyo mpanvu kizira ko umusore arongora akiri mu mashuri kuko kubaka bakiri ku ishuri nta bushobozi baba bafite, kandi kurongora si umukino ahubwo bisaba kwitegura no kwiyemeza uwo mutwaro.
Ibisabwa abakobwa…
Niba uri umukobwa, ukiyemeza kurushinga, ugomba kwemera guca bugufi atari ibyo ureke kurongorwa. Tito arabisobanura ku mugararagaro ngo bakorere ingo zabo. Niyo mpanvu umukobwa umaze kujya ku mugabo atakagombye kwifata nk’ umukobwa usanzwe. Mukobwa, ugomba kumenya ko iyo washatse, ubuzima bugira impinduka ntushobora kwitwara nk’ uko wari usanzwe witwara. Umugabo wawe ashobora kuzana mu rugo rwanyu n’ inshuti ze bakarya bityo ibikoresho bikeneye gusukurwa bikiyongera, ugasanga bikuviriyemo kubabara.
Birashoboka ko byakugoraga, ugateka rimwe ku munsi kuko watekeraga ku mbabula ariko muri iyi minsi iterambere ryarabikemuye hasigaye hari uburyo bwo gutekera rimwe ubundi wataha ku mugoroba ugashyushya. Ndakubwira ko hari igihe ushobora kurongorwa n’ umugabo ukora akaba agira abashyitsi benshi ku buryo umuntu yatekereza ko mu rugo iwawe hari Sitasiyo ya Polisi. Birashoboka ko umugabo wawe ari umuntu ukunda gutegeka ku buryo iyo umushyitsi aje agutegeka kumwakira ataguteguje, akabikora kandi umaze kurangiza akazi ko mu gikoni.
Buri saha uko abashyitsi babisikana akakubwira, ati: ”Runaka, icyayi bite, icyayi bite?” Iyo wemeye kurongorwa wemera no kwihanganira gukora mu gikoni. Iyo umaze kurongorwa ntushobora kwiyemeza kujya gutunganya umusatsi igihe ubyifuriza igihe cyawe cyo kwigenga kiba cyararangiye ndetse n’ ibintu byose birahinduka kuko ntushobora kugenda uko ushaka kuko uba wica urushako.
Hari ibibazo byo mu rugo bigomba kugutwara umwanya kuko ntiwabihunga, kuko nta undi wakora inshingano zawe. Birababaje gusanga umukobwa amaze icyumweru kimwe ashatse agatangira kwifuza umukozi kandi adafite n’ umwana umwe. Yewe mukobwa wifuza umukozi w’ iki? Ubwo ni ubunebwe busa. Ushobora kwiregura ukavuga uti: ”Ahaa? Murabizi nkunda gukererwa mu byo nkora kuko mba mvuye mu kazi naniwe, byaba byiza ko najya nsiga umukozi”. Aha nakubwira nti: ”Utangiye nabi”.
Utangiye kwitwara nabi kuko ugomba gufata neza umugabo wawe umutekera neza kurusha uko bamutekeraga iwabo! Ni ukuri ukwiye gutekera umugabo wawe kugeza naho ashima avuga ati:”Urakoze Yesu kuba warampaye umufasha uteye gutya“, kubera ko atararya ibiryo biryoshye gutyo n’ ubwo byaba muri hoteli. Utangiye kumenyereza umugabo wawe ko yitabwaho n’ abandi bantu, njyewe ndakubwiye ngo utangiye nabi urushako rwawe aho uruganisha si heza. Ntugakinishe gushyingirwa, icara, tekereza, senga mbere yo guhitamo.
Pasteur Desire Habyarimana


text:
Joyce Meyer ati “Nugira Amahitamo meza mu buzima bwawe Si wowe gusa bizagirira inyungu ”
Umwe mu bavugabutumwa basakaza ijambo ry’Imana cyane kuri iyi Si, Umunyamerikakazi w’imyaka 70 y’amavuko Joyce Meyer umuyobozi wa Joyce Meyer Ministries uzwi nk’umwanditsi w’ibitabo by’ivugabutumwa ndetse akaba n’umuhanuzi ukongeraho no kuba afite ikiganiro cya buri munsi gica kuri Televiziyo ye.
Ku munsi w’ejo ku cyumweru nibwo yashyize ku rukuta rwe rwa Twitter amagambo akomeye aho yavugaga ko mu buzima bwa Muntu haba hakwiye kwicara ugatekereza neza icyo ugiye gukora ukabanza ukagisha Mutima nama wawe kuko ingaruka zikurikiraho Atari wowe gusa zigaruka.
Joyce Meyer mu magambo ye yavuze gutya” Mu buzima iyo umuntu ahisemo neza, siwe gusa bigira umumaro ahubwo aba ahitiyemo abana be ibyiza gusa. ” N’ubwo amahitamo meza y’umuntu agirira abuzukuru be umumaro,Joyce Meyer akomeza avuga ko guhitamo nabi nabyo, burya ngo uba uhemukiye aban bawe kuko ingaruka zibageraho.
Ubu butumwa bwe bukaba bukangurira abantu bose kurangwa n’amahitamo meza mu buzima bwabo.Gutunga Yesu Kristo nk’Umwami n’Umukiza niyo mahitamo aruta andi yose kuba meza, kuko iyo ubikoze gutyo n’indi byose ukora ubigiriramo umugisha kubwo gutunga uwo Mwami.
Mbibutse ko uyu munsi ku wa mbere ndetse n’ejo kuwa kabiri Joyce Meyer ari kwigisha ku ijambo rivuga ngo Ese utekereza ko Imana ikurakariye? Joyce Meyer ati "Siko biri kuko igufata nk’Umwana wayo ahubwo yifuza ko uyihora impande". Ku wa gatatu akaba azigisha irivuga ngo Imana ntabwo ari umusazi,ibyo ikugambiriraho si ibinyoma."
Ese ukeneye kuba guha umugisha urubyaro rwawe,tangira uyu munsi wirinda guhitamo nabi ahubwo ujye ubanza wicare winire urebe neza niba ibyo ugiye gukora byubahisha izina ry’Isumbabyose.


text:
Kayonza: Abahagarariye inzego z’urubyiruko batanze ibitekerezo ku bibazo bibangamye bizaganirwaho muri EDPRS 2
Abahagarariye inzego z’urubyiruko mu mirenge igize akarere ka Kayonza tariki 19/02/2013 batanze ibitekerezo ku bibazo bibangamiye urubyiruko rwo muri ako karere, kugira ngo bizaganirweho muri gahunda y’imbaturabukungu ya EDPRS 2.
Hari inama yari yahuje abahagarariye inzego z’urubyiruko bo mu turere twose tw’igihugu, kugira ngo batange ibitekerezo ku bibazo urubyiruko ruhura na byo. Buri karere kari gahagarariwe n’abantu babiri gusa muri iyo nama, biza kugaragara ko bashobora kudatanga ishusho nyayo y’ibibazo urubyiruko rufite.
Ibyo ngo byatumye hafatwa icyemezo cy’uko urubyiruko rwinshi rwatanga ibitekerezo kugira ngo hagaragare ishusho nyayo y’ibibazo urubyiruko rufite, nk’uko bivugwa n’abahagarariye urubyiruko ku rwego rw’akarere ka Kayonza.
Urubyiruko rwishimira kuba leta y’u Rwanda iruzirikana ikaruha umwanya wo gutanga ibitekerezo byatuma rutera imbere nk’uko Kamana Uwayo Samuel wo mu murenge wa Ndego mu karere ka Kayonza bivuga.
Byinshi mu bibazo urubyiruko rufite byagaragaye mu bitekerezo abaruhagarariye batanze byiganjemo kuba urubyiruko rutabona ingwate zarufasha kubona inguzanyo z’amabanki kugira ngo rutegure imishinga yarufasha kwiteza imbere.
Banavuze ko urubyiruko rwize rugira ibibazo byo kubura akazi kubera ko rudafite ubunararibonye. Umwe muri yagize ati “Badusaba kugira ubunararibonye mu kazi twaba tutabufite akazi tukakabura, tukibaza ukuntu tuzaba inararibonye tudakora bikatuyoberaâ€
Urubyiruko rwo mu karere ka Kayonza rwifuza ko hazashyirwaho ibigo by’urubyiruko nibura muri buri murenge, kugira ngo rujye rubona uburyo bwo gusangira ibitekerezo, bityo abagize ibyo bageraho babisangize bagenzi ba bo.
Runavuga ko mu gihe bibaye ngombwa ko leta yakira ibitekerezo by’urubyiruko yajya ihera hasi mu midugudu ntihibandwe ku rubyiruko rwo mu mijyi gusa, kuko usanga ibibazo urubyiruko rwo mu mijyi rufite bitandukanye n’iby’urubyiruko rwo mu bice by’icyaro.
Â


text:
‘’Kuko nugururiwe irembo rinini rijya mu mirimo ikomeye kandi abandwanya bakaba benshi ‘’1 Abakorinto 16:9
Umwe mu migambi ikomeye y’Imana ni uguha umwana w’umuntu agakiza. Imana yifuza ko abamaze kubona agakiza bagira imyumvire nk’iyo ishaka ko babamo kandi bayubaha bakanashaka uko abandi bagera ku gakiza . Ibyo nta bundi buryo byagerwaho uretse kubwira abatarakizwa ubutumwa bwiza no kubahindura kuba abigishwa ba Yesu Kristo.
Kugira ngo dusohoze umugambi w’Imana ni uko ikingurira buri wese umuryango w’umurimo we mu kwagura ubwami bwayo. Ibyo Imana ishobora yaba mu nsengero, aho dutuye, aho dukorera ndetse no mu mahanga yose. Uruhare rwacu ni ukumenya ko igihe cyose tubonye uburyo tudakwiye kubupfusha ubusa ahubwo tukabubyaza umusaruro tuvuga ubutumwa bwiza.
Nk’abakristo umurimo ukomeye tugomba gukora hano ku isi ni uwo gufasha abatarakizwa kumenya ko Yesu yabacunguye maze nabo bagakizwa. Abantu bose Imana ibafitiye umugambi mwiza ko bahinduka abana b’Imana, bakareka kuba ibyigenge ahubwo bakagandukira Imana Data n’Umwana wayo, Yesu Kristo. Iyo twemeye umuhamagaro w’Imana iduhaye yo ubwayo idushakira ibyo dukeneye kugirango tubashe gusohoza iby’uwo muhamagaro.
Ibi ariko ntibibuza ko ushobora guhurira n’intambara cyangwa se ibibazo bitandukanye mu murimo w’Imana. Ariko umuntu iyo yemeye ko ari Imana imuhamagaye akwiye kwizera ko izamushyigikira mu muhamagaro kuko habamo intambara nyinshi zitandukanye ariko ikiza umuntu wayo muri byose. Imana yateguriye buri wese umurimo agomba gukora mu bwami bwayo. Kuko turi abo yaremye ituremeye imirimo myiza muri Kristo Yesu , iyo Imana yiteguriye kera ngo tuyigenderemo. Abefeso 2:10.
Dukwiye kureka kuyoborwa n’ibyo twe dushaka ahubwo tukayoborwa n’Umwuka wera akaba ariwo utwereka inzira dukwiye kunyura, maze tukabashishwa kugera ku mugambi w’Imana.


text:
Oct 07, 2015 Pastor Rugamba Ernest Amadini 0
Mu gihe izina murokore rikoreshwa n’abavutse ubwakabiri bakabyarwa n’amazi ndetse n’umwuka wera ,ubu abadayimoni bamaze gukoresha iri zina rya murokore kuko ariryo uwo mudayimoni nyirabarera akoresha ajijisha kugirango abajya mubapfumu batavumbura ko baje mubatavuga Imana.
Kuwa kane tariki ya 2 Ukwakira 2015 Isange.com ubwo yanyarukiraga ku itorero Rehoboti riherereye mugace ko mu Ndorwa aho icyicaro cya ryangombe na nyabingi kibarizwa mu Murenge wa Miyove mu karere ka Gicumbi twaganiriye n’abakristo baho bazi neza amwe mu mabanga ya nyabingi batubwira ko ubu abagirwa(Abapfumu ) bo mu majyaruguru y’u Rwanda basigaye bahamagara umubyeyi wabo nyabingi akavuga ko umudayimoni nyirabarera yahinduye izina asigaye yitwa murokore akabiyama ababwira ko bari kumunukira inzoga ko we anywa Fanta.
Madamu suzana Nyirabaganizi uvuka ko yaraguje aho yaramaze kubura urubyaro aho abapfumu bamuriye utwe aho yagiye kuraguza ku mupfumu utagira amaguru ,aho yamubwiraga ngo umubyeyi wabo satani azamuha urubyaro, maze akamusaba intama yo gusiga mu kirenge cy’aho yavuye iwabo iyo ntama bayita inshingikano umukobwa wavuye mu rugo asiga intama bayitanzeho igitambo mu bagirwa .
Yakomeje avuga ko sebukwe yagomba ku mukubita icyuhagiro gikozwe mu bibabi by’imiko bazamuraga umupira kunda bakamucucira inzoga kunda bavuga ngo mumpere umwana kubyara no guheka bagakoresha n’andi magambo nka nkanda y’ijuru akaba umudayimoni wundi babaga bambaza ndetse n’uwitwa myugariro ugereranywa na pasiteri w’uyu munsi. arikom uyu mugore Ntarubyaro yigeze abona ubu yamaze gutandukana n’umugabo weamuziza kutabyara.
Abo bapfumu bakomeje kumusaba kuzana ubutaka bw’uwo bakeka ko yamuroze agacunga aho akandagiye akabufata akabujyana kumurogesha mu bapfumu yaje kubigeraho abushyira umupfumu bakabushyira mu icupa rya Primusi akamubwira ko azamumwicira none ubu arashima Imana ko yakijijwe.
Bishop Barayagwiza Jonas uyobora iritorero rya Rehoboti yadutangarije ko bikomeye gukorera umurimo w’ivugabutumwa mu gace kakirimo imihango yo guterekera, kuraguza no kubandwa , ko Imana yamutumye mu cyaro gikomeye cyane kuko abenshi bagifite ibikoresho byo gukorera satani ku mugaragaro .
Bishop Jonas akomeza avuga ko asaba abandi bavugabutumwa bagenzi be kuza ku mutera ingabo mu bitugu bagasenyera satani n’abadayimoni batangiye kwiyitirira izina murokore kandi ko yasanze abandi bagiye bagerageza kuhakorera bakananirwa rugikubita bagasezera ku murimo kubera imbaraga z’umwijima zikibundikiye agace ko mu majyaruguru yu Rwanda.
By Rugamba Erneste
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ishyaka RDI-Rwanda Rwiza ryasinyanye ubufatanye n'ihuriro FCLR-Ubumwe rigizwe na FDLR na PS-Imberakuri
AMASEZERANO Y'UBUFATANYE HAGATI Y'IHURIRO FCLR-UBUMWE N'ISHYAKA RDI-RWANDA RWIZA.
Dukurikije inyandiko y'amasezerano y'ubufatanye hagati y'ishyaka riharanira imibereho myiza y'abaturage (P.S Imberakuri) n'Urugaga Ruharanira Demokarasi no kubohoza u Rwanda (FDLR) n'imigereka yayo yashyizweho umukono tariki ya 12 Kanama 2012 ubwo iryo shyaka n'urwo rugaga bibumbiraga mu IHURIRO rigamije kubohoza u Rwanda n'Abanyarwanda (Front Commun pour la Libération du Rwanda, FCLR-UBUMWE),
.Dushingiye kandi ku biganiro n'imishyikirano IHURIRO FCLR-UBUMWE n'Ishyaka RDI- Rwanda Rwiza bagiranye, cyane cyane imishyikirano yo muri Gicurasi 2013 yakurikiwe n'iyabaye kuva tariki ya 24 kugeza tariki ya 30 Ukwakira 2013,
.Ihuriro FCLR-UBUMWE n’Ishyaka RDI-Rwanda Rwiza, biyemeje kugirana amasezerano y'ubufatanye ateye atya:
1.Ihuriro FCLR-UBUMWE n'Ishyaka RDI-RWANDA RWIZA byiyemeje gukorera hamwe politiki ishingiye ku bitekerezo byo kubanisha Abanyarwanda bose nta kurobanura, hashingiwe cyane cyane ku ngingo zikurikira:
-Kumvisha Abanyarwanda n'impunzi z'Abanyarwanda aho bari hose ku isi kumenya ukuri ku bikorwa mu gihugu cy'u Rwanda, kubashishikariza kujijukirwa n'amateka y'igihugu cyacu, guharanira ubwisanzure no kwishyira ukizana mu bitekerezo byubaka demokarasi,
-Guharanira gushaka icyatuma ikibazo cy'Abanyarwanda gisobanuka kandi kigakemuka burundu nta maraso yongeye kumeneka,
-Kurengera impuzi z'Abanyarwanda aho ziri hirya no hino kw’isi, no guharanira ko zatahuka mu mutekano mu gihugu cy’u Rwanda, zigasubizwa mu byazo nta mananiza.
2.Ihuriro FCLR-UBUMWE n'Ishyaka RDI-RWANDA RWIZA byiyemeje gufatanya urugamba rwo gusobanura no kumvikanisha neza ikibazo cy'Abanyarwanda, imiterere n'intandaro zacyo mu ruhando rw'amahanga,mu bihugu byo mu karere k’ibiyaga bigari n’ibyo hirya no hino ku isi no mu miryango mpuzamahanga (diplomatie).
3.IHURIRO FCLR-UBUMWE n'Ishyaka RDI-RWANDA RWIZA byiyemeje gushishikariza andi mashyaka atavuga rumwe n'ubutegetsi bw'u Rwanda guhuriza hamwe imbaraga kugirango haterwe intambwe ikomeye muri politiki yo guhindura vuba imiyoborere mibi y'igihugu.
4.IHURIRO FCLR-UBUMWE n'Ishyaka RDI-RWANDA RWIZA byiyemeje kunonosora bidatinze gahunda y'ibikorwa byihutirwa mu rwego rw'ubufatanye.
5.Aya masezerano y'ubufatanye hagati ya FCLR-UBUMWE na RDI-RWANDA RWIZA ashyizweho umukono n'Umuyobozi w'IHURIRO FCLR-UBUMWE muri iki gihe (Président en exercice) n'uw'Ishyaka RDI-RWANDA RWIZA.
Bikorewe i Buruseli n’i Walikale ku wa 14 Mutarama 2014
Mu izina ry'IHURIRO FCLR-UBUMWE, Umuyobozi wa FDLR (a.i)
Gen Maj BYIRINGIRO Victor (sé)
Mu izina ry'Ishyaka RDI-RWANDA RWIZA ,Umuyobozi wa RDI
TWAGIRAMUNGU Faustin.(sé)


text:
Umutahira w’Intore ku rwego rw’Akarere ka Karongi, Ndagijimana jean Damascene, avuga ko umwaka washize iki gikorwa kitagenze neza uko byifuzwaga, bityo hakaba hagomba gushyirwamo ubushishozi.
Ati ″Abaturage turabasaba gutanga amakuru nyayo kandi ntibarebere ku gakorwa gato umuntu yakoze cyangwa ngo abe yarakoze neza ariko akaba hari n’ibibi yakoze,bakareba umuntu w’umwizerwa ureberwaho, ntibarebe wa wundi warokoye 5 ariko nyuma agasahura.”
Akomeza agira ati “Umwaka ushize abantu bari batarabyumva neza, umuntu akumva ko uzatoranywa azashimwa rimwe na rimwe akabyitiranya n’igihembo, bityo hakabaho guhitamo abatabikwiye.″
Kanyemera Laurent, umusaza w’imyaka 80 wo mu Murenge wa Rubengera avuga ko kugendera ku gihango biri mu byatumaga Abanyarwanda birinda ikibi bakabana neza.
Ati ″Umuntu yagiranaga igihango n’undi bigatuma amwitwararikaho, uko ukigirana na benshi bigatuma abantu babana neza. Ni byiza ko rero dushishoza tukareba abagize ubu butwari mu gihe abandi bari mu bikorwa bigayitse bakabushimirwa.
Umurinzi w’igihango ni umuntu wakoze cyangwa se ugikora ibikorwa by’indashyikirwa mu bumwe n’ubwiyunge bw’Abanyarwanda hagamijwe gukomeza kwimakaza ubunyarwanda, gufasha Abanyarwanda kumva isano bafitanye n’igihugu ndetse no gushyira inyungu zacyo imbere, ariko cyane cyane bakabigira ubuzima bwa buri munsi.
Mu gutoranya indashyikirwa hasuzumwa ubudashyikirwa n’imyitwarire yihariye mu bihe bikomeye byaranze amateka y’igihugu nko mu gihe cy’itangira ry’urugamba rwo kubohora igihugu (1990), igihe cy’ivuka ry’amashyaka menshi, mu gihe cya Jenoside yakorewe Abatutsi mu 1994, nyuma ya Jenoside yakorewe Abatutsi, igihe cy’intambara y’abacengezi, n’igihe cy’Inkiko Gacaca na nyuma yazo.
Biteganyijwe ko ku itariki ya 24 Kanama 2016 buri kagari kazaba kamaze gutoranya indashyikirwa zikarimo, umunsi ukurikiyeho bagatoranywamo abo ku rwego rw’umurenge, naho kuri 30 Kanama hagatoranywamo abo ku rwego rw’akarere na bo bazahatana ku rwego rw’igihugu.


text:
Umugore yasohotse yavuye koga akenyeyi igitenge, yumva umuntu arakomaze abanza kwihanagura amazi yari amuriho nuko agiye gufungura asanga ni umuturanyi we john wari uje, nuko john amubonye ukuntu ameze amusaba ko yakuraho igitenge rimwe akongra agafunga hanyuma akamuha 800$, umugore yibutse ubukenye yari afite, niko gukuraho igitenge arongera ahita agisubizaho, john nawe ahita amuha za cash(800$), yewe ahita anagenda ntacyo avuze, nuko umagabo wawa mugore niko kuva mucyumba aho yari ari abaza umugore uwo yafunguriraga, umugore amubwira ko ari wamuturanyi wabo john, umugabo ahita abaza umugore ati'' none nta 800$ zanjye agusigiye??''
Urwenya:Umugore yasohotse yavuye koga akenyeyi igitenge.....
Shyiraho Igitekerezo!
Subscribe to: Post Comments (Atom)